Kome će “otići” višak u budžetu Srbije? - Infobrif\nKome će “otići” višak u budžetu Srbije?\nObjavljeno 3.08.2019. u 17:01\nS obzirom da se bliže izbori izvesno je da benefite od ostvarenog plusa u republičkom budžetu mogu da očekuju samo zaposleni u javnom sektoru, piše Danas.\nIstovremeno, ne treba očekivati ulaganja u infrastrukturu niti u smanjenje poreza koji koče rad privrede, smatra stručna javnost u Srbiji.\nPredsednik Aleksandar Vučić obelodanio je da je u budžetu Srbije 440 miliona evra više nego što je planirano zbog čega je čestitao predsednici Vlade Srbije Ani Brnabić i ministru finansija Siniši Malom.\nSudeći po stavovima stručnjaka, male su šanse da višak sredstava u budžetu aktuelna vlast iskoristi za kapitalne investicije, poboljšanje infrastrukture ili kroz smanjenje parafiskalnih nameta privredi što bi moglo da uslovi bolje poslovne rezultate a samim tim veće plate i otvaranje novih radnih mesta) već će najverovatnije biti usmeren u najvećoj meri u povećanje zarada onima koji je dobijaju iz budžeta.\n“Drugim rečima, budžet je bio isplaniran tako da zabeleži suficit pa su shodno tome precizno i pažljivo proračunati rashodi. S obzirom da je svojevremeno predsednik Srbije Aleksandar Vučić najavio da će budžet biti u plusu, teško da su nadležni u Vladi mogli da naprave bilo kakav drugačiji plan čiji bi rezultati bili suprotni od onog što je rekao predsednik Vučić”, ističe Kovačević.\nOn dodaje da situacija u kojoj je zabeležen toliki plus u budžetu i nije dobra vest kako na prvi pogled izgleda.\nSlužbenicima plate prema oceni građana\n“Bilo bi znatno bolje da su budžetski prihodi znatno manji a da su sredstva koja su pretekla utrošena na investicije od kojih bi privreda Srbije imala koristi ili u vraćanje zaduženja do kojih je u međuvremenu došlo. Bilo bi izuzetno dobro da se plus u budžetu iskoristi za smanjenje dažbina srpskoj privredi što bi automatski omogućilo njeno bolje poslovanje”, kaže Kovačević.\nOn objašnjava da je “preduslov da se to ostvari – da se istovremeno smanji procenat povećanja zarada u sektoru koji se finansira iz budžeta”.\n“Do toga gotovo sigurno neće doći tako da je nerealno očekivati smanjenje nameta poslodavcima ili investicije u privredu”, smatra Kovačević.\nNjegovo mišljenje deli i profesor Ekonomskog fakulteta u Beogradu Ljubodrag Savić, koji dodaje da aktuelni rezultat ostvaren kada je reč o budžetu Srbije i ne predstavlja izrazito veliki plus.\n“Teško je iz ove pozicije prognozirati šta će Vlada Srbije odlučiti da radi sa viškom novca koji ima. Situacija je takva da viškovi mogu da budu usmereni na povećanje plata, investirani u određene infrastrukturne projekte kao i da postoji osnova za smanjenje parafiskalnih nameta države prema privrednicima. Postavlja se samo pitanje šta će biti prioritet za Vladu”, navodi on.\n“S obzirom da se približavaju izbori najrealniji zaključak je da će gro novca iz plusa ostvarenog u budžetu biti usmeren na podizanje plata državnim činovnicima. Fokus će biti na tome a ne na investicijama i smanjenju parafiskalnih nameta. Inače, investicije u privredu i smanjenje poreza bi se definitivno pozitivno odrazilo na rast životnog standarda građana i njihove kupovne moći do čega bi došlo zbog boljih poslovnih rezultata privrede. Rasterećenja privrede raznih nameta se može odraziti i na veća primanja zaposlenih i potrebom za angažovanjem nove radne snage. Drugim rečima, plus u budžetu je samo prazno slovo na papiru ako od njega ne postoje realni benefiti za građane”, ističe Savić.\nČlan predsedništva Unije poslodavaca Srbije Nebojša Atanacković kaže za Danas da je plus ostvaren u budžetu Srbije pozitivna stvar, da se poslodavci ne protive povećanju plata ali da i oni treba da osete neku korist od ostvarenog rezultata.\n“Upravo su privrednici svojim angažmanom i zaslužni za ostvareni suficit u budžetu Srbije. Shodno tome, iako razumemo potrebu za povećanjem plata u javnom sektoru, koje će neumitno dovesti i do povećanja zarada u privatnim firmama, nemamo ništa protiv odvajanja viška sredstava za potencijalne strateške investicije, ipak smatramo da i privreda treba da bude rasterećena brojnih parafiskalnih nameta. Na taj način će domaći preduzetnici uspeti da odvoje sredstva za investicije a za Srbiju je od velikog značaja da pored stranih ulaganja svoje investicione projekte razvija i domaća privreda. Dakle suficit u budžetu treba iskoristiti u korist i zadovoljstvo kako zaposlenih tako i poslodavaca”, zaključuje Atanacković.\nVučić: Plaše se da ne skinem oznaku tajnosti i sa papira o njima\nNagrada za najbolji električni bicikl na svetu studentima iz Srbije


SBB: Radončić nije član "Zelenih beretki", pozivamo građane da se ne priključuju protestima\nNaslovnica NAJNOVIJE Politika SBB: Radončić nije član “Zelenih beretki”, pozivamo građane da se ne priključuju...\nSarajevo – U povodu medijskih najava da “Zelene Beretke” najavljuju okupljanje pred Sudom i Tužilaštvom BiH, SBB je saopćio da Fahrudin Radončić nije član ”Zelenih Beretki”.\n“Predsjedništvo SBB-a poziva građane da se ne pridružuju vaninstitucionalnim aktivnostima i prepuste nadležnim pravosudnim institucijama da odluke donose na profesionalan i neovisan način”, saopćeno je iz SBB-a.\nPodsjećamo, pripadnici udruženja “Zelene beretke” najavili su da će izaći na proteste zbog hapšenja Fahrudina Radončića, a ovo informaciju potvrdio je Emin Švrakić predsjednik ovog udruženja građana na nivou FBiH. On je kazao da je Radončić bio borac Armije RBiH te da zaslužuje podršku.\nOn je osumnjičen je da je počinio krivično djelo udruživanje radi činjenja krivičnih djela iz člana 249. stav 1. KZ BiH, krivično djelo ometanje rada pravosuđa iz člana 241.stav 1. i 2. KZ BiH, u vezi sa članom 26. KZ BiH i krivično djelo davanje nagrade ili drugog oblika koristi za trgovinu uticajem iz člana 219a. stav 1. KZ BiH.


U ponedeljak počinje tranzicioni period za novi model fiskalizacije u Srbiji - 31.10.2021, Sputnik Srbija\nU ponedeljak, 1. novembra, počinje tranzicioni period za prelazak na novi model fiskalizacije, koji će trajati do 30. aprila sledeće godine. 31.10.2021, Sputnik Srbija\nMinistar finansija Siniša Mali je tim povodom izjavio da je sve spremno i da je Poreska uprava odobrila prve elemente elektronskog fiskalnog uređaja nekoliko različitih proizvođača.On je podsetio da je prvobitno bilo predviđeno da se na novi model fiskalizacije pređe od 1. januara 2022.godine, ali da se saslušao glas privrede i koliko im je vremena potrebno da se spreme za prelazak na novi sistem, zbog čega je odlučeno da će se uvesti tranzicioni period koji će trajati od 1. novembra ove godine do 30. aprila sledeće godine.Kako se prijaviti za subvencijeMali je rekao i da poreski obveznici neće imati trošak prelaska na novi model, s obzirom na to da je država obezbedila šest milijardi dinara za subvencije, za koje će prijava trajati od 31. januara 2022. godine na portalu Poreske uprave ePorezi, saopštilo je Ministarstvo finansija.On je napomenuo da će subvencije biti redovno isplaćivane, na nedeljnom nivou, kako privrednici ne bi čekali, već što pre dobili sredstva za prelazak na novi model fiskalizacije.Ministar finansija je podsetio da je predviđeno da obveznicima bude uplaćeno 100 evra po svakom prodajnom mestu i po svakom uređaju još 100 evra, a za privrednike koji nisu u sistemu PDV-a, taj iznos će biti uvećan za 20 odsto.„Još jedna važna informacija vezana za sutrašnji dan, odnosno 1. novembar. Kao što sam već rekao, poreski obveznici su od 1. oktobra u obavezi da prijave podatke o lokacijama prodajnih objekata i oni će od sutra, na portalu ePorezi, u poreskom sandučetu, dobiti elektronski poziv da pristupe portalu za obveznike fiskalizacije, preko koga poručuju bezbednosni element. Važno je da poreski obveznik naruči bezbednosni element kada je spreman za e-fiskalizaciju, odnosno kada zna koji će fiskalni uređaj koristiti“, objasnio je ministar.Mali je dodao i da novi model fiskalizacije podrazumeva korišćenje elektronskog fiskalnog uređaja, putem kojeg će obveznik fiskalizacije, u trenutku prometa na malo, uključujući i primljeni avans za budući promet na malo, izdavati fiskalni račun sa kju-ar kodom.Ističući da je uvođenje novog modela fiskalizacije jedan od najvažnijih projekata koje Ministarstvo finansija trenutno realizuje, Siniša Mali je zaključio da je reč o velikoj i važnoj strukturnoj reformi koja će doneti brojne benefite celom društvu i državi, odnosno i privredi i građanima, jer će smanjenjem obima sive ekonomije, biti više novca za izgradnju puteva, pruga, škola, bolnica, domova zdravlja…Na ovoj stranici sajta Poreske uprave možete izvršiti uvid u Registar odobrenih elemenata elektronskog fiskalnog uređaja, koji ta uprava vodi.\nekonomija, srbija, srbija – ekonomija, privreda i poljoprivreda, fiskalizacija\n12:12 31.10.2021 (Osveženo: 12:13 31.10.2021)\nU ponedeljak, 1. novembra, počinje tranzicioni period za prelazak na novi model fiskalizacije, koji će trajati do 30. aprila sledeće godine.\nMinistar finansija Siniša Mali je tim povodom izjavio da je sve spremno i da je Poreska uprava odobrila prve elemente elektronskog fiskalnog uređaja nekoliko različitih proizvođača.\n„Očekujemo da već u narednim danima prvi obveznici pređu na novi model, s obzirom da je uveliko u toku i prijava za lokacije i za subvencije putem portala Poreske uprave ePorezi. To je za sve nas, za celu državu, za sve građane, veoma važna vest jer smo za još jedan korak bliži uvođenju novog modela fiskalizacije, koji će biti od neprocenjivog značaja u borbi protiv sive ekonomije, a od čega će korist imati celo društvo“, rekao je Mali.\nOn je podsetio da je prvobitno bilo predviđeno da se na novi model fiskalizacije pređe od 1. januara 2022.godine, ali da se saslušao glas privrede i koliko im je vremena potrebno da se spreme za prelazak na novi sistem, zbog čega je odlučeno da će se uvesti tranzicioni period koji će trajati od 1. novembra ove godine do 30. aprila sledeće godine.\nKako se prijaviti za subvencije\nMali je rekao i da poreski obveznici neće imati trošak prelaska na novi model, s obzirom na to da je država obezbedila šest milijardi dinara za subvencije, za koje će prijava trajati od 31. januara 2022. godine na portalu Poreske uprave ePorezi, saopštilo je Ministarstvo finansija.\n„Da bi se prijavili za subvencije poreski obveznici prvo treba, ako to nisu uradili, da prijave podatke o lokacijama prodajnih objekata. Oni to treba da urade putem portala Poreske uprave ePorezi. Nakon što prijave lokacije, poreski obveznici se mogu prijaviti za subvencije države“, rekao je ministar Mali.\nOn je napomenuo da će subvencije biti redovno isplaćivane, na nedeljnom nivou, kako privrednici ne bi čekali, već što pre dobili sredstva za prelazak na novi model fiskalizacije.\nMinistar finansija je podsetio da je predviđeno da obveznicima bude uplaćeno 100 evra po svakom prodajnom mestu i po svakom uređaju još 100 evra, a za privrednike koji nisu u sistemu PDV-a, taj iznos će biti uvećan za 20 odsto.\n„Još jedna važna informacija vezana za sutrašnji dan, odnosno 1. novembar. Kao što sam već rekao, poreski obveznici su od 1. oktobra u obavezi da prijave podatke o lokacijama prodajnih objekata i oni će od sutra, na portalu ePorezi, u poreskom sandučetu, dobiti elektronski poziv da pristupe portalu za obveznike fiskalizacije, preko koga poručuju bezbednosni element. Važno je da poreski obveznik naruči bezbednosni element kada je spreman za e-fiskalizaciju, odnosno kada zna koji će fiskalni uređaj koristiti“, objasnio je ministar.\nMali je dodao i da novi model fiskalizacije podrazumeva korišćenje elektronskog fiskalnog uređaja, putem kojeg će obveznik fiskalizacije, u trenutku prometa na malo, uključujući i primljeni avans za budući promet na malo, izdavati fiskalni račun sa kju-ar kodom.\nIstičući da je uvođenje novog modela fiskalizacije jedan od najvažnijih projekata koje Ministarstvo finansija trenutno realizuje, Siniša Mali je zaključio da je reč o velikoj i važnoj strukturnoj reformi koja će doneti brojne benefite celom društvu i državi, odnosno i privredi i građanima, jer će smanjenjem obima sive ekonomije, biti više novca za izgradnju puteva, pruga, škola, bolnica, domova zdravlja…\nNa ovoj stranici sajta Poreske uprave možete izvršiti uvid u Registar odobrenih elemenata elektronskog fiskalnog uređaja, koji ta uprava vodi.


Predstava "Idiot" onlajn povodom smrti Tihomira Arsića - Etar\nPovodom smrti glumca Tihomira Arsića u subotu 12. decembra u 21 sat na Jutjub kanalu Narodnog pozorišta strimingom će biti emitovana pozorišna predstava “Idiot”, po romanu Dostojevskog, a dramatizaciji i režiji Steve Žigona, saopštili su iz Narodnog pozorišta.\nU ovoj kultnoj predstavi Narodnog pozorišta Tihomir Arsić je briljantno odigrao ulogu Rogožina, za koju je dobio dve najznačajnije nagrade u svojoj karijeri – Zlatnog viteza u Moskvi na Festivalu “Zlatni vitez” i Nagradu “Raša Plaović” za najbolje glumačko ostvarenje u sezoni 1994/95 godina.\nPredstava “Idiot” jedno je od najznačajnijih pozorišnih ostvarenja u savremenom srpskom teatru, pre svega zato što je rađena u dramatizaciji neprevaziđene svetske literature i možda, najbolje napisanog romana ikada.\nPremijera ove predstave bila je 22. decembra 1995. godine,a režiju i dramatizaciju je uradio mag pozorišne scene Stevo Žigon. U velikom glumačkom ansamblu koji je ostvario ovu predstavu, pored Tihomira Arsića, glavne uloge su igrali Nebojša Dugalić, Ivana Žigon i Danijala Kuzmanović Pavlović. Link za gledanje predstave biće dostupan na sajtu Narodnog pozorišta i svim društvenim mrežama.


UNHCR komesar za izbjeglice Filippo Grandi\nAgencije UN apeluju za više od osam milijardi dolara pomoći ove godine za milione ljudi raseljenih u Siriji zbog rata ili primoranih da pobjegnu van zemlje.\n"Sirijske izbeglice i regioni koji ih prihvataju imaju više nego ikad potrebu za našom podrškom", rekao je u utorak visoki komesar UN za izbjeglice Filippo Grandi na međunarodnoj konferenciji o pomoći Siriji koja se održava u Helsinkiju.\nKomesarijat UN za izbjeglice (UNHCR) traži 4,63 milijardi dolara dodatnog novca da pomogne najmanje 4,8 miliona ljudi koji su pobjegli van zemlje, uglavnom u Liban, Jordan, Irak i Tursku.\nS druge strane potrebna je pomoć od 3,4 milijardi dolara ove godine za 13,5 miliona ljudi raseljenih unutar Sirije, rekao je šef Kancelarije UN za koordinaciju humanitarnim poslovima (OCHA) Stephen O'Brien.\nO'Brien je rekao da strahuje da će se sirijski rat, koji već traje duže nego Drugi svjetski rat, još pogoršati.\nNa početku konferencije u Helsinkiju premijer Finske Juha Sipila uputio je apel svijetu da pomognu onima pogođenim "razornim" ratom u Siriji i upozorio da je taj rat imao za posljedicu milione izbjeglica i raseljenih i stvorio kretanja stanovništva razmjera koje nijesu viđene od Drugog svjetskog rata.\nSipila je rekao da je poslije šest godina sukoba humanitarna kriza u Siriji "gora nego ikad ranije" i da je pomoć potrebna za 13,5 miliona ljudi.\nKonferencija se održava u isto vrijeme kao sirijski mirovni pregovori u Kazahstanu i cilj joj je da utvrdi humanitarne prioritete za Siriju u 2017. godini i da pokrene regionalni plan za izbjeglice.\nKonferenciji prisustvuju organizacije UN, humanitarne agencije, predstavnici vlada zemalja susjeda Sirije i donatori iz civilnog društva i privatnog sektora.\n"Patnja sirijskog naroda, koji je većinom unutar granica zemlje se ne smanjuje. Neophodno je da ubrzamo naše kolektivne napore za 13,5 miliona sirijskih muškaraca, žena i djece koji imaju hitnu potrebu za humanitarnom pomoći i zaštitom", rekao je šef humanitarnih operacija UN O'Brien.\nŠef UNHCR-a Grandi rekao je da međunarodna zajednica treba da pošalje jasnu poruku da je uz sirijske izbjeglice i raseljene i da im pruži pomoć koja im je hitno potrebna.\n"Prošle godine realizovano je 60 odsto od obećanih sredstava. Mislim da možemo bolje", naveo je Grandi.


Implementacija projekta Mladi Romi iz cijele BiH za prava i inkluziju\nUdruženje žena Romkinja “Bolja budućnost” iz Tuzle bilo je domaćin potpisivanja Memorandum o saradnji sa nekoliko romskih organizacija na projektu “Mladi Romi za prava i inkluziju” kojeg će finansirati iz sredstava Evropske unije.\nImplementacija projekta „Mladi Romi iz cijele BiH za prava i inkluziju” danas je zvanično počela, a cilj projekta je jačanje mladih romskih predstavnika civilnog društva, nevladinih organizacija i mladih u njihovoj borbi za ostvarenje osnovnih socijalnih, ekonomskih i ljudskih prava, kao najmarginaliziranije i najbrojnije nacionalne manjine u BiH.\nZa Evropsku uniju, kako je kazao šef Sekcije za politička i ekonomska pitanja Delegacije EU u BiH Jan Šnaidauf, ovaj projekt je bio veoma važan, te je isti s 350.000 eura EU podržala putem Instrumenta za demokratiju i ljudska prava.\nŠnaidauf je podsjetio na slogan EU „ujedinjeni u različitosti“, stoga, podrškom ovog projekta EU potvrđuje svoju privrženost da Romi budu integrirani u društvu, te je za to jako važna inkluzija Roma, naroda koji je na margini društva.\nImplementatori projekta su organizacija CARE, Udruženje žena Romkinja Bolja Budućnost iz Tuzle i Otaharin iz Bijeljine.\nTokom 30 mjeseci trajanja projekta, od 1. januara 2017. do 30. juna 2019. godine, u šest odabranih općina: Vitez, Travnik, Donji Vakuf, Prnjavor, Bijeljina i Tuzla, bit će identificirano i educirano više od 40 mladih Roma i Romkinja koji će realizirati više od 20 lokalnih inicijativa usmjerenih na integraciju Roma.\nMenadžer-projekta Ševko Bajić je naglasio da je cilj rad s mladim Romima, koje će osposobiti da budu lideri u svojim zajednicama, a samim tim će biti od velike koristi lokalnoj i društvenoj zajednici.\nPodrška će također biti pružena i manjim romskim organizacijama koje djeluju u ovim općinama.\nBit će dodijeljena četiri granta koji će biti iskorišteni za rješavanje konkretnih problema romske populacije i da bi se poboljšala implementacija lokalnih akcionih planova za uključenje Roma/Romkinja.\nZa implementatore je jako važno što je projekt na lokalnom nivou, te smatraju da će to doprinijeti boljem uključenju Roma i Romkinja, posebno mladih, u procese donošenja odluka, pokretanju lokalnih inicijativa za poboljšanje kvaliteta života romske populacije, kao i unapređenju postojećih strategija i javnih politika od važnosti za romsku populaciju.


Grčka: Incident bez presedana na Ryianairovom letu Atina - Viljnus\nAvion kompanije Ryanair na letu FR 4978 Atina-Vilnius, preusmeren se sa kursa i uputio se u Minsk u Belorusiji gde je bio zadržan više od sedam sati.\nPrema informacijama, avion je neposredno pre napuštanja vazdušnog prostora Belorusije i ulaska u Litvaniju, odstupio od svog kursa, s obrazloženjem da je u letilicu postavljena bomba. Avion kompanije Ryanair sa 171 putnikom u pratnji lovaca MiG-29 sleteo je u Minsku radi kontrole.\nU izjavi, Rianair je rekao da je Belorusija (Kontrola vazdušnog saobraćaja) posadu obavestila o potencijalnoj bezbednosnoj pretnji i da je posadi naloženo da preusmeri let na najbliži aerodrom Minsk“.\nU avionu je bio beloruski novinar Roman Protasevič, osnivač portala NEXTA, poznati disident Lukašenkovog režima.\nProtasevičeve kolege iz mreže NEXTA kažu da su u avionu bili i beloruski agenti KGB, koji su primorali posadu Ryanaira da vrati letelicu u Minsk.\nRyanair je rekao da tokom provere u Minsku nije pronađeno ništa i avion je napustio Minsk u 20:50 po lokalnom vremenu. “Iskreno se izvinjavamo svim putnicima zbog ovog događaja koji je bilo van kontrole Ryanaira”, dodaje se.\nProtasevič je uhapšen pre poletanja aviona za krajnje odredište u Viljnusu. Prema informacijama, još pet putnika nije se ponovo ukrcalo na let, uključujući devojku beloruskog novinara.\nOdmah su reagovale SAD i EU, optužujući Belorusiju za „državni terorizam“. Očekuje se da će se o ovom pitanju danas razgovarati na Samitu EU i uvesti sankcije Belorusiji. / ibna


17.04.2022 u 10:02\nU ribarskom čamcu otkrivene dve tone kokaina\nMADRID - Pet osoba je uhapšeno kada je ribarski čamac sa dve tone kokaina presretnut kod Kanarskih ostrva, saopštila je španska policija. Ribarski čamac „Akt1” je u subotu zaustavio brod španske obalske straže u vodama južno od španskog arhipelaga i otpratio ga u Las Palmas na Gran Kanariji. Lokalni list El Dia izvestio je da je policija zaplenila najmanje dve tone kokaina, čija je ulična vrednost procenjena na 50 miliona evra. Portparol španske civilne garde rekao je da utvrđuju tačnu količinu droge pronađene na brodu, javlja Rojters a prenosi Tanjug. Petorici uhapšenih određen je u pritvoru u Las Palmasu.\n08.04.2022 u 10:08\nDvojica Crnogoraca uhapšena zbog šverca više od pet tona kokaina\nPODGORICA - Dvojica državljana Crne Gore uhapšena su sa pet Brazilaca zbog krijumčarenja 5.668 kilograma kokaina u jednom ribarskom brodu, saopštila je policija Kabo Verdea (Zelenortska ostrva). Direktor nacionalne policije Kabo Verdea Rikardo Gonkalves saopštio je medijima da je 5,6 tona droge nađeno u luci Praja, kao i da su spisi predmeta tajni. Gonkalves je rekao da se operacija odvijala na otvorenom moru, od 1. aprila. Akciju je, kako je rekao, izvela policija, preko Centralnog odeljenja za istrage o trgovini narkoticima. „Takođe smo imali relevantnu saradnju sa Federalnom policijom Brazila, Administracijom za borbu protiv droge, Američkom mornaricom i Nacionalnom agencijom za kriminal Ujedinjenog Kraljevstva”, dodao je direktor policije, pišu podgorički mediji, a preneo je\n25.03.2022 u 12:20\nBrod sa pola tone kokaina 2020. četiri puta uplovljavao u Luku Bar\nPODGORICA – Brod kojim je u Crnu Goru u januaru ove godine dopremljeno 500 kilograma kokaina, koji je otkriven u kompaniji „Voli”, tokom 2020. je čak četiri puta uplovljavao u Luku Bar, podatak je crnogorske vlade. Reč je o brodu „Spirit ov čenaj”, koji se nalazi na spisku svih plovila sa datumom uplovljavanja u Luku Bar od 1. januara do 31. decembra 2020. godine. Iz zvaničnog državnog dokumenta objavljenog na sajtu vlade vidi se da je brod „Spirit ov čenaj” četiri puta dolazio u Luku Bar tokom 2020. godine, prenosi Tanjug. Spisak je objavljen po zahtevu NVO Mreža za afirmisanje nevladinog sektora (MANS). Spisak uplovljavanja sadrži datum i sat dolaska, naziv broda i zastavu pod kojom plovi. Ovaj brod je tada plovio pod zastavom Portugalije, preneo je portal RTCG. Isti\n11.02.2022 u 13:22\nSud u Podgorici odbio ponuđeno jemstvo od oko 2,4 miliona evra\nPODGORICA - Viši sud u Podgorici odbio je jemstvo od više od oko 2,4 miliona evra za Budimira Krstovića i njegovu ćerku Marinu, potvrđeno je za portal podgoričkog Dana iz tog suda. Za oca i ćerku je ponuđena garancija od oko 2,4 miliona evra u imovini i hartijama od vrednosti da bi se branili sa slobode, preneo je Tanjug. Oni se terete za šverc 1.206 kilograma kokaina. Optuženi su ranije saopštili da nemaju nikakve veze sa kokainom, a nadležne pozivaju da ovaj slučaj uporede sa slučajem zaplene kokaina u magacinu Volija od pre nekoliko dana.\n08.02.2022 u 17:06\nKrstović nudi jemstvo, ali ne i imovinu u Beogradu\nBudimir Krstović, uhapšen u Crnoj Gori zbog šverca 1.206 kilograma kokaina, ponudio je juče sudu 1,2 miliona evra u nekretninama i hartijama od vrednost kao jemstvo da se u nastavku postupka brani sa slobode. On je izjavio da u Srbiji, gde godinama živi i radi poseduje znatnu imovinu ali mu je, kako su preneli crnogorski mediji, sugerisano da ništa od toga ne nudi sudu zbog komplikacija u proceduri. Jedna od njegovih nekretnina u Beogradu, prema informacijama iz suda, bila je iznajmljena Ambasadi Velike Britanije do njegovog hapšenja. Njegova ćerka Marina Krstović, koja je takođe privedena nakon što je u magacinu njihove firme otkriven kokain, izjavila je pred sudom da je spremna da sudu ponudi i stan centru Beograda sa garažnim mestom u njenom vlasništvu. Dodala je i da je vlasnik\n08.02.2022 u 15:45\nPolicija Italije je u Đenovi zaplenila oko 450 kilograma kokaina na brodu koji je doplovio iz Brazila i na njemu pronašla beživotno telo državljanina Srbije, pišu italijanski mediji. Policija je uhapsila lučkog radnika dok je istovarivao drogu iz kontejnera sa teretnog broda „MSC Adelaide”, prenosi Mreža za istraživanje kriminala i korupcije. U kontejneru je pronađeno 14 kesa sa 400 paketa kokaina, ukupne težine 445 kilograma, navela je italijanska policija. Vrednost pronađenog kokaina na crnom tržištu iznosi oko 30 miliona evra. Policija nije potvrdila da je na brodu pronađeno beživotno telo srpskog mornara, starog oko 50 godina, o čemu su izvestili brojni italijanski mediji. Oni navode da nije utvrđena povezanost dva događaja. Brod „MSC Adelaide”, koji je nosio tovar kafe,\n31.01.2022 u 17:25\nRasprava u „gluvoj sobi” o zaplenjenom kokainu u „Voliju”\nPODGORICA - Nakon gotovo pet sati rada u Podgorici je završena sednica Odbora za bezbednost i odbranu Skupštine Crne Gore na kojoj je obavljeno kontrolno saslušanje povodom poslednja zaplene oko pola tona kokaina u magacinu kompanije „Voli”. Premijer Zdravko Krivokapić ponovo nije došao na saslušanje, a o razlozima pismom obavestio Odbor. Potpredsednik vlade Dritan Abazović, koji se odazvao saslušanju, izjavio je nakon sednice, koja je održana u tzv. „gluvoj sobi”, da je Specijalno državno tužilaštvo članovima tog skupštinskog tela predstavilo novi, drugačiji izveštaj. Abazović je kazao da je njegova poruka članovima Odbora bila da treba da, kako je rekao, „budemo srećni što je u poslednjih pet meseci zaplenjeno toliko kokaina”. Rekao je da misli da su ovakve količine kokaina\nItalija je počela pregovore sa desetak država o operativnim memorandumima za borbu protiv droga, a među zemljama s kojima je planirano potpisivanje ovog dokumenta su Crna Gora i Srbija, preneli su nedavno crnogorski mediji pozivajući se na godišnji izveštaj MUP-a Italije o krijumčarenju narkotika. U izveštaju italijanske policije piše da su balkanski kriminalni klanovi posebno istaknuti u organizovanoj trgovini drogom i da su među njima primat preuzele srpsko-crnogorske grupe, opremljene znatnim finansijskim sredstvima. Prema ovim navodima, kriminalci iz Srbije i Crne Gore uspeli su da naprave i čvrste veze sa južnoameričkim dobavljačima narkotika. Takođe, italijanska policija označila je i albanske i bugarske klanove kao grupe sa visokim stepenom organizacije. Zbog svega\nZbog kokaina u tovaru banana uhapšen špediter\nPODGORICA - Špediter Đ.D. uhapšen je i određeno mu je zadržavanje zbog sumnje da je bio član kriminalne organizacije koja je krijumčarila kokain u paketima banana, koje su bile namenjene kompaniji Voli, saopštio je danas specijalni tužilac Miroslav Turković. Tovar od oko 500 kilograma kokaina pronašli su radnici Volija u paketu sa bananama, a potom je uprava te firme obavestila policiju. Turković je na konferenciji za medije Specijalnog državnog tužilaštva i Uprave policije kazao da je još nekoliko osoba iz Crne Gore, na čijoj identifikaciji se radi, učestvovalo u krijumčarenju droge, prenela je RTCG. Glavni specijalni tužilac Milivoje Katnić kazao je da sa sigurnošću može da tvrdi da kokain nije bio namenjen kompaniji Voli, te da je trebalo da bude uzet na putu od Bara do


Akcija "Trik": SIPA pretresala "Bosnalijek", dvije osobe uhapšene\nPonedjeljak, 6.12.2021., 19:23 Ponedjeljak, 6.12.2021., 18:52\nPripadnici Državne agencije za istrage i zaštitu (SIPA), u sklopu akcije “Trik”, ušli su jutros u prostorije farmaceutske kompanije “Bosnalijek”.\nUhapšena su najmanje dva lica, a petoro će ih biti na saslušanju. Mediji su objavili da je SIPA pretresla i kuću direktora “Bosnalijeka” Nedima\nUzunovića, a on je, prema tvrdnji njegovog advokata, potom priveden u prostorije SIPA.\nIz Tužilaštva BiH rekli su da pripadnici SIPA, u više gradova u BiH, rade na hapšenju osumnjičenih i pretresima objekata i prostorija u okviru istrage za koruptivna krivična djela u višemilionskom iznosu.\n– Aktivnosti se provode u okviru istrage krivičnih djela organizovanog kriminala, pranja novca, zloupotrebe položaja i finansijskog kriminala – kažu iz Tužilaštva.\nIz SIPA su saopštili da su njihovi pripadnici realizovali aktivnosti koje se odnose na pretrese stambenih objekata na četiri lokacije kao i pretrese poslovnih objekata na pet lokacija na području Sarajeva i Konjica.\n– Uhapšena su dva lica koja su sprovedena u prostorije SIPA radi kriminalističke obrade i ispitivanja u svojstvu osumnjičenih. Takođe, uručeni su pozivi za pet osumnjičenih lica, koja se trenutno nalaze u prostorijama SIPA – saopšteno je popodne iz SIPA.\nIz “Bosnalijeka” su saopštili da u potpunosti stoje na raspolaganju svim istražnim i kontrolnim organima u BiH. Kako dodaju, takav odnos potvrđen je i ranije jer je u više navrata u proteklim godinama predata sva tražena dokumentacija i osigurana potpuna saradnja sa svim istražnim i kontrolnim organima.


InfoBrcko.com - Mladić: Vrijeme provodim u krevetu, u bolovima\nMladić: Vrijeme provodim u krevetu, u bolovima\tIstaknuto\nČitajući unaprijed pripremljenju izjavu, Mladić je, tokom rasprave o stanju u postupku, rekao da mu zdravstveno stanje ne dozvoljava da ide "na terapije, koje me umaraju, a ne liječe me".\nIz istog razloga, kako je kazao, nije sposoban da se "bavi fizičkim aktivnostima", kao ostali pritvorenici, piše Balkanska istraživačka mreža u BiH (BIRN).\n"Puno vremena provodim u krevetu, u bolovima", rekao je Mladić.\n"Za više detalja pitajte moje advokate", kazao je Mladić novopostavljenoj predsjedavajućoj sutkinji Apelacionog vijeća Prisci Nyambe.\nBranilac Branko Lukić je najavio da će o tim pitanjima "redovnim putem" obavještavati organe suda, kako ga je posavjetovao sudija Theodor Meron koji je donedavno vodio žalbeni postupak.\nLukić je kazao i da će Mladićeva Odbrana podneti odgovor na žalbu Haških tužilaca do 14. novembra.\nZa razliku od prethodne statusne konferencije kada je u košulji s natpisom "Dole NATO" povišenim glasom pogrdno govorio o Haškom sudu, Mladić se na ovoj stausnoj konferenciji ponašao korektno, odgovarajući samo na pitanja sutkinje Nyambe.\nSudija Nyambe iz Zambije postavljena je u Apelaciono vijeće nakon što su iz njega, na zahtjev Odbrane, odlukom sudije Jean-Claudea Antonettija, izuzeti predsjedavajući Meron i članovi Carmel Agius i Liu Daqun zbog "utiska da su pristrasni".\nI nova sudija Nyambe je bila članica Vijeća Tribunala koje je Zdravka Tolimira osudilo na doživotni zatvor zbog genocida u Srebrenici.\nNyambe se, međutim, tada protivila zaključku većine sudija da je u Srebrenici počinjen genocid i da je Tolimir kriv za to.


Prvi podsticaji za majdanpečke poljoprivrednike – RADIO TELEVIZIJA BOR\nMAJDANPEK – U Opštini Majdanpek počela je realizacija ovogodišnjih podsticajnih mera u oblasti poljoprivrede.\nPored podsticaja za sprovođenje programa radi ostvarivanja odgajivačkih ciljeva u stočarstvu, što predstavlja novu meru, aktuelni su i podsticaji namenjeni uspostavljanju i jačanju poljoprivrednih udruženja u 2020. godini.\n„Odlukom nadležne komisije koja je razmatrala zahteve nakon završenog javnog poziva, na koju je saglasnost dalo i Opštinsko veće, sredstva predviđena za ove namene, dobila su četiri udruženja poljoprivrednih proizvođača i prerađivača i jedna odgajivačka organizacija sa područja majdanpečke opštine“, kaže Mirjana Cakić Mladenović, pomoćnik predsednika Opštine Majdanpek.\nIznosi podsticaja su u skladu sa visinom sredstava predviđenim za ove mere, a sveukupno za realizaciju ovogodišnjeg Programa mera poljoprivredne politike i politike ruralnog razvoja iz budžetske kase Opštine Majdanpek planirano je oko 20 miliona dinara.\nTags: opstina majdanpek, ovogodišnje podsticajne mere, Poljoprivreda, stočarstvo\nPrevious Kontrola plodnosti zemljišta\nNext Prinosi kukuruza i kvalitet zrna dobri


Atina:Stefanović razgovarao sa Kouroumblisom o migrantskoj krizi – Balkanekspresrb.rs\nPOTPREDSEDNIK vlade Srbije i ministar unutrašnjih poslova dr Nebojša Stefanović sastao se danas u Atini sa grčkim ministrom unutrašnjih poslova i reforme javne uprave Panagiotisom Kouroumblisom, s kojim je razgovarao o izazovima migrantske krize i njenom prevazilaženju.\nStefanović i Kouroumblis složili su se da nijedna od zemalja nije kriva zbog migrantske krize i da je neophodno da se uspostavi normalan mehanizam readmisije.\n“Poštujemo napore koje je Grčka uložila kako bi se sprečio broj ilegalnih prelazaka granice na putu ka Srbiji, imajući u vidu da se broj migranata smanjio zatvaranjem zapadnobalkanske rute, ali i zahvaljujući merama koje je preduzela Grčka” izjavio je ministar Stefanović.\nPotpredsednik Vlade Srbije i grčki ministar saglasili su se da je neophodno uspostavljanje efikasnijeg mehanizma u koji bi se uključile države Evropske unije i koji bi jasno definisao postupanje prema migrantima.\n“Važno je da rešimo otvorena pitanja poput onih koja se odnose na postupanje prema ekonomskim migrantima i onima koji ne mogu zatražiti azil u zemljama Evropske unije” precizirao je Stefanović.\nTokom sastanka dogovoreno je i unapređenje operativne saradnje srpske i grčke policije, a ministar Stefanović je pozvao grčkog kolegu da uskoro poseti Beograd.♦\nTagsNebojša Stefanović Panagiotis Kouroumblis\nMinistarka pravde Kuburović obišla radove na adaptaciji zgrade SIV 2


Krovni paneli bi mogli da donesu više svetlosti u mračne uličice - Gradjevinarstvo.rs\nSvako zna da su uličice u starim gradskim centrima mračne noću, ali čak i po danu, senke bačene od strane visokih zgrada sa obe strane mogu da ih učine prilično mračnim. Iako to možda ne znači mnogo za malo korišćene sokake, to je svakako bitan faktor u gradovima gde ljudi žive i rade u njima. Iz tog razloga istraživači sa Ain Šams Univerziteta iz Egipta razvijaju novi tip panela koji može da usmerava sunčevu svetlost sa krovova zgrada dole u uličice pored njih.\nProvidni paneli su napravljeni od polimetil metakrilata, što je ista vrsta akrilka od koga se pravi pleksiglas (Plexiglass). Dok su donje strane svakog panela ravne, gornje površine se sastoje od niza paralelnih grebena koji formiraju sinusni talas kada se posmatra u preseku. Ovi grebeni služe da uhvate sunčevu svetlost iz širokog spektra uglova, tako da paneli ne moraju da se okreću za suncem kao heliostati, ili da budu premeštani u različitim dobima godine.\nSakupljena svetlost putuje kroz akril i emituje se na ivicama panela, od kojih jedna visi preko ivice krova zgrade pri kosim uglom. U kompjuterskim simulacijama, naučnici su otkrili da bi upotreba panela u datoj uličici povećala osvetljenje za 200 odsto u jesen, i za čitavih 400 odsto zimi - dva godišnja doba kada su uličice najviše u senci.\nMali prototip je takođe testiran iznad male jame dimenzija 0,4 sa 0,4 metara širine i 1,2 metara dubine, i on je funkcionisao kao što je očekivano.\nVodeći naučnik profesor Amr Safvat sada planira izgradnju panela deset puta većeg od prototipa, kao i njegovo testiranje u pravoj ulici. On se nada da će paneli postati komercijalno dostupni i procenjuje da bi panel i ram koji meri jedan kvadratni metar trebali da koštaju između 70 i 100 američkih dolara.\nRad o ovom istraživanju je nedavno objavljen u časopisu „Optics Express“.


Premijera "Hamleta" u SNP-u ~ Mreza Kreativnih Ljudi\n27.1.16 desavanja, pozoriste, predstave No comments\nU petak, 29. januara 2016. PREMIJERA dramske predstave HAMLET Vilijama Šekspira u režiji Nikole ZAVIŠIĆA.\nPosle 55 godina Hamlet će ponovo zaigrati na daskama SNP-a.\nŠekspirov Hamlet jedno je od najznačajnijih dela dramske literature koje je nastalo u jednom posebnom okruženju i vremenu, neobičnom spletu raznih okolnosti toga vremena, i po rečima dramatrurga Svetislava Jovanova proizvod Šekspirovog autorskog genija, ali i jednog izuzetnog vremena, tzv. „elizabetanskog doba“, u kome su se, srećnim sticajem okolnosti, ukrstile tri komponente: nastanak profesionalnih glumačkih trupa koje počinju delatnost u prvim profesionalnim pozorištima Londona, pojava nove, duhovno radoznale urbane publike, kao i promocija nove, talentovane generacije dramskih pisaca, čiji je predvodnik ubrzo postao sam Vilijem Šekspir.\nDramaturzi na predstavi su Svetislav Jovanov i Vladislava Vojnović, kostimograf Marina Sremac, scenograf Željko Piškorić.\nU naslovnoj ulozi nastupiće Jovana Mišković, a pored nje tu su i Igor Pavlović kao Klaudije, Gordana Jošić Gajin kao Gertruda, Nebojša Savić u ulozi Laerta, Ofeliju igra Marija Medenica, lik Polonija tumači Zoran Bogdanov, Horacije je mladi Grigorije Jakišić, Rozenkranc je Milorad Kapor, GildesternDimitrije Aranđelović, Miroslav Fabri kao Klovn, Aleksandar Gajin je duh Hamletovog oca, a lik Fortinbrasa igra mlada glumica Nina Rukavina.\nPremijera se izvodi na sceni "Pera Dobrinović" s početkom u 19.30.\nPrva repriza je u subotu, 30. januara a potom će publika moći da vidi Hamleta u sredu, 3. i subotu, 27. februara na sceni "Pera Dobrinović" u 19.30.


Društvo Archives - Stranica 90 od 99 -\nMigranti ipak ne dolaze u Aleksinac\n16.03.2017. Redakcija Društvo Ostavi komentar\nMigranti ne dolaze u Aleksinac. Ovu vest u jutrošnjem razgovoru Radio Aleksincu saopštio je predsednik opštine Nenad Stanković. Stanković je upoznao javnost da je juče na sastanku sa ministrom za\nZvaničnici u opštini Aleksinac i dalje tvrde da nemaju nikakvu potvrdu da će se u Aleksincu uskoro otvoriti centar za prihvat migranata. U izjavi za naš radio poverenik Komesarijata za izbeglice\nOpštinsko veće opštine Aleksinac je na današnjoj sednici donelo odluku o raspodeli sredstava udruženjima građana u više oblasti njihovog delovanja, dodelivši preko 8.000.000 dinara. Udruženjima građana u oblasti kulture iz\n10.03.2017. Redakcija Društvo Jedan komentar\nPovodom svetske nedelje borbe protiv glaukoma Opšta bolnica u Aleksincu i doktorla Jelena Pešić organizuju preventivno besplatno merenje očnog pritiska. Akcija će se održati u očnoj ambulanti od ponedeljka 13.\n09.03.2017. Redakcija Društvo Ostavi komentar\nOsnovna škola „Jovan Jovanović Zmaj“ sa Aleksinačkog Rudnika od školske 2014/2015. godine deo je projekta „Škola budućnosti“, koji je pokrenuo Majkrosoft sa ciljem promovisanja upotrebe savremenih tehnologija u nastavi. Ova\nSvih 130 domaćinstava, kao i škola i ambulanta u Gornjem Krupcu proteklih 11 dana bili su bez vode jer je vodovodu u ovoj mesnoj zajednici Elektrodistribucija isključila struju zbog neizmirenog duga


ZELENO SVETLO ZA PETU VAKCINU U EU – NOVAVAKS – Televizija srpske dijaspore\nZELENO SVETLO ZA PETU VAKCINU U EU – NOVAVAKS\nAgencija EU za lekove (EMA) sa seištem u Amsterdamu dala je zeleno svetlo za vakcinu američkog proizvođača Novavaks. Još treba da je odobri i Komisija EU, ali je to samo formalnost.\nAgencija EU za lekove EMA dala je zeleno svetlo za odobrenje vakcine protiv korone američkog proizvođača Novavaks. To je saopštila EMA u Amsterdamu nakon vanrednog sastanka. Ovo će biti peta vakcina na tržištu EU, a očekuje se da će stići još u prvom kvartalu 2022.\nNakon detaljne procene, nadležna komisija je došla do zaključka da su „ispunjeni kriterijumi EU u vezi sa efektivnošću, bezbednošći i kvalitetom”, saopštila je EMA. Sada još Komisija EU treba da da svoje odobrenje. Ali to je samo formalnost.\nEU je već sklopila ugovor sa američkim proizvođačem oko isporuke 200 miliona doza, a kako javljaju novinske agencije, prva isporuka bi trebalo da stigne već u prvom kvartalu 2022.\nStudije: efikasnost 90 odsto, ali protiv Alfe\nNovavaks vakcina Nuvaksovid, (NVX-CoV2373) se ubrizgava u dve doze u razmako od oko tri nedelje. Prema studijama, veoma je efikasna – sa zaštitom od infekcije od oko 90 procenata. Međutim, rezultati se uglavnom odnose na Alfa varijantu, koja je bila dominantna na početku pandemije korone. Do sada je bilo samo slučajeva blagih neželjenih efekata.\nNejasno je pak koliko snažno Novavaks funkcioniše kada se radi o novoj varijanti – Omikronu. Nemački ministar zdravlja Karl Lauterbah je unapred upozorio da se ne računa s tim da će ova nova vakcina napraviti revoluciju. Jer, kako kaže, prema studijama su Moderna i Bajontek-Fajzer „mnogo bezbedniji“.\n„Ova vakcina će takođe morati da bude prilagođena Omikronu“, napisao je pre par dana u vezi sa Novavaksom Karsten Vacl, generalni sekretar Nemačkog imunološkog društva.\nAlternativa za skeptične\nOva vakcina bi mogla da bude alternativa za one koji su skeptični prema do sada odobrenim vakcinama EU – jer je zasnovana na drugoj tehnologiji: nije ni mRNA vakcina kao što su Bajontek-Fajzer i Moderna, niti vektorska vakcina kao što su AstraZeneka i Džonson & Džonson.\nPrema Institutu Paul Erlih, Novavaks se sastoji od čestica sličnih virusu koje sadrže spajk protein korona virusa. Telo prepoznaje proteine kao strane i imuni sistem se aktivira – formiraju se specifična antitela i T ćelije. To znači da je organizam bolje pripremljen za pravu infekciju.


Holand zvanično u Sitiju: Na pravom sam mestu da ispunim svoje ambicije\nBeta 13. juna 2022. 12:05\nNorveški fudbaler Erling Holand kompletirao je danas svoj transfer u Mančester siti i izjavio da je „na pravom mestu da ispuni svoje ambicije“.\nNakon što je Siti aktivirao otkupnu klauzulu, ovaj 21-godišnji fudbaler je stigao u Mančester iz Borusije Dortmund za 51,2 miliona funti.\nOn je Dortmund odigrao 89 utakmica i postigao 86 golova i u Siti dolazi kao jedan od najpoželjnijih napadača na svetu.\nPotpisao je petogodišnji ugovor i novom klubu pridružiće se 1. jula.\n„Ovo je dan ponosa za mene i moju porodicu. Uvek sam gledao Siti i uživao u tome poslednjih sezona. Ne možete a da se ne divite njihovom stilu igre – uzbudljiv je i stvaraju mnogo šansi, što je savršeno za igrača poput mene“, rekao je Holand, koji je zvanično predstavljen kao novi igrač Sitija na isti dan kao njegov otac Alfi pre 22 godine.\n„U ovom timu ima mnogo igrača svetske klase, a Pep Gvardiola je jedan od najvećih trenera svih vremena, tako da verujem da sam na pravom mestu da ispunim svoje ambicije. Želim da postižem golove, da osvajam trofeje i napredujem kao igrač. Uveren sam da to mogu da ostvarim ovde. Ovo je sjajan korak za mene i jedva čekam da počnu pripreme“, dodao je on.\nSportski direktor Sitija Ćiki Berigistajn je rekao da je Holand „ogroman talenat“ i da je bio jedan od najboljih napadača u Evropi u poslednjih nekoliko sezona.\n„Njegove brojke su izuzetne, a njegovi nastupi u Borusiji iz Dortmunda, a posebno u Ligi šampiona, dokazali su da može da uspe na najvišem nivou. Erling ima sve što želimo od napadača i sigurni smo da će biti sjajan u ovoj ekipi i sistemu“, rekao je on.\nHoland, koji je za reprezentaciju Norveške odigrao 21 utakmicu i postigao 20 golova, pre Dortmunda nastupao je za Molde i Salcburg.


Macura: Za zagađenje nema brzog i jeftinog rešenja - Društvo - Dnevni list Danas\nPočetna » Društvo » Macura: Za zagađenje nema brzog i jeftinog rešenja\nUprkos vetru i smanjenom saobraćaju, vazduh u Beogradu proteklih dana opet među najnezdravijim u svetu\nI. Nikoletić30.03.2020. 10:48\nPrema evidenciji podataka sa zvaničnih mernih jedinica u prestonici, Beograd je proteklih nekoliko dana opet dospeo na prvo mesto svetske liste gradova sa najzagađenijim vazduhom.\nUprkos tome što je tokom nedelje duvao jak vetar, a zbog vanrednog stanja značajno smanjen saobraćaj, u petak su sajtovi Air Visual i Air Care, koji koriste zvanične podatke sa mernih mesta širom grada, izmerili koncentraciju štetnih čestica čak 360 jedinica od potencijalnih 100, a kvalitet vazduha je označen kao „opasan“.\nSlični su i podaci na sajtu Agencije za zaštiti životne sredine pri istom Ministarstvu, gde je vazduh u glavnom gradu ocenjen kao „jako zagađen“, sa maksimalnim koeficijentom od 5 jedinica. Velika vrednost zagađenja, prema komentarima stručnjaka, s obzirom na pomenute okolnosti iznenađuje. Ipak, primećeno je da su u vazduhu prethodnih dana, za razliku od proteklih meseci, prisutnije krupnije štetne čestice, pa se pretpostavlja da ih je upravo vetar i naneo, iz industrijski zagađenijih delova Srbije.\nPoslanica Stranke moderne Srbije (SMS) i članica Odbora za zaštitu životne sredine u republičkoj Skupštini Tatjana Macura kaže za Danas da za nagomilane probleme zagađenja, posebno vazduha, nema brzog i jeftinog rešenja.\n– Potrebno je odvojiti ogromnu količinu novca, kog trenutno u budžetu Ministarstva nema, jer se za zaštitu životne sredine izdvaja zaista malo. Kako bi se problemi rešavali jedan po jedan, neophodno je da se što pre otvori poglavlje 27, i time pristupi evropskim fondovima i ozbiljnijim sredstvima. Prvo i goruće pitanje su fabrike i postrojenja koja trenutno nemaju nikakve filtere, navodi Macura. Drugo je, navodi ona, veliki broj domaćinstava koja se greju na čvrsta goriva, koje veliki broj stručnjaka smatra najbrojnijim zagađivačima.\n– Građane treba edukovati, ali i subvencijama podstaći na prelazak na druge načine grejanja, dodaje Macura.\nProblem kvaliteta vazduha u celoj Srbiji aktuelizovan je tokom protekle godine, a država još uvek nije preduzela nikakve konkretne korake kako bi taj proces i započela. Poslednja aktivnost sa tom temom u Skupštini je održana pre više od mesec dana, a „javno slušanje“ o zagađenju vazduha svelo se na prezentaciju do sada prikupljenih podataka, dodaje Macura, nezadovoljna radom predmetnih skupštinskih tela.\nNa gradskom nivou, situacija je čini se još nepovoljnija, jer iako u Skupštini Beograda formalno postoji Savet za zaštitu životne sredine, on se nije sastajao mesecima, a na sajtu Grada ne postoji ni zvanična informacija o postojećim odborima i njihovim članovima.\nI Njujork tajms o zagađenju u Beogradu\nKoliko je zagađenje vazduha o Beogradu zabrinjavajuće, govori i činjenica da su vest o tome u petak preneli svetski mediji poput Rojtersa i Njujork tajmsa, koji pišu o posledicama zagađenja po zdravlje građana Srbije. „Za to vreme, Ministarstvo je još jednom pozvalo Beograđane da sačekaju da se promene meteorološki uslovi, kako bi zagađenje prošlo. U Beogradu je vazduh opasan po zdravlje više od 130 dana godišnje“, skreću pažnju iz Inicijative Ne davimo Beograd.\nTatjana MacuraZagađenje vazduhaBeograd\n3 reagovanja na “Macura: Za zagađenje nema brzog i jeftinog rešenja”\nPetar Đorđević kaže:\n30. marta 2020. u 10.53\nZašto zaista ne „edukujete“ narod?! Objasnite ljudima da je ovo čestično zagađenje došlo vetrom i strujanjima iz okoline Kaspijskog mora i pustinje Karakum. Ovo poslednje zagađenje nema veze sa Srbijom i ovo o čemu pišete.\nNaravno, ostaje da se rešava problem fosilnih goriva, termoelektrana i malih ložišta.\n30. marta 2020. u 11.26\nEEEE drugariiii. Evo vam jednostavno rijesenje otkriveno i primjenjeno prije 60 godina. Stavite filtere na j….e dimnjake i prestanite pricati gluposti.\n30. marta 2020. u 11.56\nAko vec zaradjuju na proizvodnji nek se odvoji deo zarade na zastiti okoline ali ne… Samo dobit


Naša dva fakulteta spadaju u grupu najmlađih fakulteta na Univerzitetu, ali i u zemlji. Na oba fakulteta je akreditovano 30 studijskih programa iz društveno humanističkog, tehničko-tehnološkog i prirodnog polja na tri nivoa studija: osnovne, master i doktorske studije. Fakulteti uvode permanentne promene i inovacije. Neke od njih su po prvi put uvedene u obrazovni sistem Srbije, a u mnogim stvarima predstavljamo i inovacinog lidera.\nMeđu prvima smo uveli i akreditovali učenje na daljinu, snimanje svih aktivosti na fakultetima, dostavljanje snimljenih predavanja studentima, elektronski indeks, proveru plagiranosti stručnih i završnih radova, digitalizaciju svih elemenata nastavnog procesa, ali i administracije. Cilj nam je da u narednom periodu papir potpuno eliminišemo iz svih procesa na fakultetu. Sve to ne bi bilo moguće da naši studenti – diplomci nisu prihvatali inovacije i pomogli nam u sprovođenju pedagoških, organizacionih, tehnoloških i drugih inovacija i promena.


Enigma šta je zapravo potpisano - Obavezujući dokument ili pismo o namerama? | WebTribune\nHome SPEKTAR Enigma šta je zapravo potpisano – Obavezujući dokument ili pismo o namerama?\nDan posle potpisivanja sporazuma u Vašingtonu, i dalje su brojne dileme u vezi sa tim ko je šta potpisao, a ko šta dobio. Prirodu sporazuma objasnio je još sinoć Ričard Grenel – SAD nije potpisnica.\nO sporazumima je večeras, za TV Pink govorio i predsednik Srbije. Vučić je rekao da je u Vašingtonu napravljena kako je objasnio “razmena pismena” sa predsednikom SAD. Pokazao je dve fascikle, za koje je rekao da se u jednoj nalazi dokument koji je potpisao Donald Tramp, a u drugoj ono što je potpisao on.\nKažu, istorijski trenutak, pitamo, kakva mu je budućnost – mogu li se američkim spajalicama na srpskom primerku sporazuma o ekonomskoj normalizaciji dovoljno čvrsto povezati jedan predsednički i jedan premijerski potpis, pošto se ne nalaze na istom papiru?\nOpet obrt i šok od Grenela: NIŠTA ŠTO PIŠU SRPSKI MEDIJI NIJE TAČNO …https://t.co/FF6Moof3gt\n“Ne postoji sporazum koji je potpisan od strane Vučića i Hotija, postoji odvojen sporazum, odvojen tekst koji je potpisala naša strana i njihova strana – tako da nikakav dokument sa kosovom nije potpisan”, navodi ministar spoljnih poslova Ivica Dačić.\nKo se s kim dogovorio, ako predsednik Vučić kaže “potpisali smo bilateralni sporazum sa Amerikom”, a specijalni Trampov izaslanik Ričard Grenel odgovorio da Kosovo i Srbija nisu ništa potpisali sa SAD.\n“Svakako nešto što je neobično i što je neka vrsta presedana, naime – dobili smo dokument koji je potpisao Vučić i koji nije overen od bilo kog američkog zvaničnika, pogotovo ne od Donalda Trampa, tako da meni to više liči na neko pismo o namerama, a ne na obavezujući dokument”, kaže Milan Mišić, novinar i spoljnopolitički komentator.\n“Mi nismo sigurni ni da li će ovo da se ispuni što su Albanci potpisali, jer njima ništa nije problem da potpišu, zato što oni sve slažu”, ocenjuje Dačić.\nZa razliku od ministra Dačića, premijerka je ipak sigurnija, jer je, kako objašnjava, garancija u američkim rukama.\n“To je sporazum čiju ćemo važnost tek shvatiti u godinama pred nama. Mislim da u ovom trenutku njegov značaj ne možemo u potpunosti da shvatimo i to je sporazum koji će nama garantovati, ako se u potpunosti implementira, mnogo bolju budućnost”, izjavila je Brnabić.\nNa vašingtonskom papiru su, između ostalog, i autoput Beograd Priština, mini Šengen, Gazivode, 5G mreža…\n“Prvi put imamo jedan drugačiji pristup rešavanju kosovskog problema, koji se sada prevashodno odvija kroz ekonomske odnose i ono što je jako važno jeste to što je zaleđen bilo kakav pritisak na srpsku i kosovsku stranu – da jedni druge pritiskaju za međusobno priznanje”, navodi dopisnica iz Bele kuće Ksenija Pavlović Mekatir.\n“Tramp u Beloj kući nastavlja ono što je i pre radio najbolje, a to je rijaliti šou, rijaliti šou koji se juče desio je direktno plasiran u srcu predizborne kampanje, a slike i tonove koje smo čuli i videli upućuju na to da je ovo mešavina karikature i tragikomedije”, ocenjuje Vedran Džihić iz Instituta za međunarodne poslove u Beču.\nBila to istorija ili rijaliti šou, ako se dogovor, kako je to Brnabićeva ocenila – u potpunosti implementira, onda će Srbija do 1. jula 2021. prebaciti svoju ambasadu u Jerusalim, a Kosovo nakon što ga Izrael prizna, otvoriti svoju u istom gradu.\nOtkud Izrael u političkoj tački 16., sporazuma o ekonomskoj saradnji Beograda i Prištine.\n“Verovatno je to bila moneta kojom je plaćen ostatak dogovora”, navodi Mišić.\n“Ovi dogovori u Vašingtonu nisu samo deo spoljne politike, oni su i deo unutrašnje politike SAD. Ovde je za izrael i SAD bilo bitno da Kosovo otvori ambasadu, zato što je to prva muslimanska zemlja koja će u Jerusalimu otvoriti ambasadu. To nije urađeno zbog Kosova nego zbog Izraela, tako da – da li će do toga doći, šta i kada će to biti, čuli ste Vučića. On je rekao da će i naši postupci zavisiti od naših odnosa sa Izraelom, tako da o tome će se tek razgovarati u narednom periodu”, naveo je Dačić.\nI ne samo o Izraelu, razgovaraće se i o odnosu sa Kinom i Rusijom, iako premijerka tvrdi da vašingtonski sporazum ne kompromituje saradnju Srbije s tim zemljama. A o čemu će se još razgovarati, ako u novembru na izborima pobedi demokrata Džo Bajden?\nKOMPLETNA ANALIZA SRPSKOG POLITIKOLOGA SPORAZUMA U VAŠINGTONU: “Ovaj sporazum predstavlja formalizaciju statusa Srbije kao banana države” – SUROVE ČINJENICE


Sremska Mitrovica: Srbija i EU: Poštovanje nacionalnog identiteta\nNaša šira javnost misli da članstvom u Evropskoj uniji država članica gubi svoja osnovna obeležja, svoj identitet. To se ne dešava, pa tako ni Srbija ne može da izgubi nacionalni identitet kroz proces sticanja punopravnog članstva u Evropskoj uniji.\nŠta konkretno podrazumeva nacionalni identitet u evropskom kontekstu? Odgovor na ovo pitanje daće debata u Sremskoj Mitrovici, prva u nizu razgovora o važnim pitanjima koja stoje pred Srbijom na putu ka članstvu u EU koje će biti održane u još 17 gradova širom Srbije tokom narednih godinu i po dana.\nDebata pod nazivom "Srbija i EU: Poštovanje nacionalnog identiteta" će biti održana u Gradskoj kući u Sremskoj Mitrovici, sa početkom u 14 časova.\nProf. Dr Dragan R. Simić, dekan Fakulteta političkih nauka, Univerzitet u Beogradu\nProf. Dr Radmila Nakarada, Fakultet političkih nauka, Univerzitet u Beogradu\nProf. Dr Slobodan Samardžić, Fakultet političkih nauka, Univerzitet u Beogradu\nProf. Dr Budimir Košutić, Pravni fakultet, Univerzitet u Beogradu.\nDebatu organizuju Evropski pokret u Srbiji i Univerzitet u Beogradu - Fakultet političkih nauka, u saradnji sa Evropskim pokretom u Srbiji - Sremska Mitrovica, u okviru projekta „Evropa za mene“.


Nedovoljno rampi za invalide u Ivanjici – Info LIGA\nby infoLIGA · 14/11/2018\nKako bi građani ravnopravno učestvovali u svim sferama života grada, oni moraju imati mogućnost kretanja i pristupa objektima. U tom smislu, posebno ranjiva grupa jesu osobe sa invaliditetom kojima, bez odgovarajućih rampi, i osnovne aktivnosti nekada predstavljaju problem.\nU Ivanjici je, tokom poslednjih godina, napravljen krupan korak ka tome da OSI imaju jednak tretman, ipak, po rečima Đorđa Avramovića, koji koristi invalidska kolica od malena, potrebno je još napora da bi se njihov položaj unapredio.\n„Od 2000. godine primetno je poboljšanje i ulaganje napora kako bi se kvalitet života osoba sa invaliditetom u Ivanjici poboljšao. Prva rampa napravljena je na ulazu u opštinu, a nesmetano i samostalno u kolicima ulazim i u Dom zdravlja. Ipak, prilazi mnogih važnih institucija u našem gradu nisu prilagođeni kolicima. Samostalno ne možemo da udjemo u poštu, državnu apoteku, javno komunalno preduzeće, centar za socijalni rad, a neke institucije poput suda i Doma kulture su delimično prilagođene. U Dom kulture mogu da uđem u prizemlje, gde se nalazi biletarnica i galerija, ali za Veliku i Plavu salu, kao i biblioteku, mi je potrebna pomoć, odnosno da me neko prenese na prvi ili drugi sprat sa kolicima. Prošle godine sam vadio dokumenta u MUP-u i tada saznao da sa zadnje strane njihove zgrade postoji rampa, taj ulaz jeste komplikovan, jer je nemoguće samostalno ući u zgradu, ipak, uz nečiju pomoć lagano savladaš prolaz kroz kancelarije, što jeste napredak u odnosu na to da vas neko nosi uz stepenice. Ono što bih posebno istakao kao problem jeste ulica Milinka Kušića, u kojoj se nalaze pekare, banke, apoteke, kafići, prodavnice i sve ono što je podjednako važno za svakodnevni život, a oboren ivičnjak, na jako visokom trotoaru, postoji samo na početku ulice. Sa jedne strane mnogo stvari je uradjeno, a sa druge postoji još mnogo prostora za napredak.“ -kaže Đorđe Avramović.\nU Domu kulture, gde ne postoji mogućnost vertikalnog kretanja kroz objekat, isti slučaj je i sa Domom zdravlja, osnovnom školom i gimnazijom. U tim institucijama kolicima je moguć samo pristup prizemlju, i ne postoje liftovi niti druge pokretne platforme koje bi omogućile osobama sa invaliditetom da se nesmetano kreću.\nZakonom o zabrani diskriminacije propisano je da svako ima pravo na jednak pristup objektima u javnoj upotrebi kao i javnim površinama. Savetnik na poslovima socijalne zaštite, Sladjana Nikolić, ističe kako društvo svoju zrelost pokazuje u odnosu prema manjinama, starijima, deci i osobama sa posebnim potrebama.\n„Oni su važan deo našeg društva i mora im se omogućiti da koriste sve što ovo društvo nudi. Lokalna samoprava se u tom smislu trudi da svaka raskrsnica, pešački prelaz i javna površina bude prilagodjena njihovom samostalnom i nesmetanom kretanju. Medjutim, svaka institucija je za sebe nadležna i odlučuje da li će postaviti rampe za prilaz kolicima, na nama je samo da apelujemo i da se trudimo da kao društvo i grad budemo senzibilni prema ljudima sa telesnim oštećenjem.“– kaže Sladjana Nikolić.\nDosadašnja praksa pokazala je da spušteni trotoari i rampe pomažu i majkama sa malom decom i kolicima, ali i starijim sugradjanima koji se otežano kreću.\nNepristupačnostu javnih površina i objekata osobama sa invaliditetom je onemogućeno ili veoma otežano ostvarivanje osnovnih ljudskih prava, zato se javlja potreba da se svaka gradnja i rekonstrukcija radi u dogovoru sa OSI, jer će to pomoći ispunjenu civilizacijskog standarda u Ivanjici.\nNext story Joloviću drugi mandat na mestu načelnika Moravičkog okruga\nPrevious story Nagli preokret. Stiže ledena vazdušna masa iz Sibira


"Orlovi" na ozbiljnom testu pred Mundobasket - Sportske.net\n"Orlovi" na ozbiljnom testu pred Mundobasket\nKošarkaška reprezentacija Srbije učestvovaće na jakom turniru u kineskom Šenjangu koji će biti održan neposredno pred početak Mundobasketa.\nGeneralni sekretar Košarkaškog saveza Srbije Dejan Tomašević prisustvovao je danas velikoj konferenciji za medije u kineskom gradu Šenjangu, na kojoj je najavljen turnir na kome će učestvovati i naš državni tim.\nSrbija će pred start Mundobasketa odmeriti snage sa selekcijama Francuske, Novog Zelanda i Italije u sklopu pripremnog turnira koji će organizovati kompanija "Golden star investment", inače dugogodišnji partner našeg Saveza.\nReprezentativci Srbije provešće desetak dana u Šenjangu i učestovati na pomenutom turniru, a nakon toga se sele u Fošan koji će im biti baza u prvoj fazi Svetskog prvenstva.\nNa današnjoj konferenciji Dejan Tomašević je potpisao protokol o saradnji sa provincijom Lijaoning kojim je predviđeno da srpski treneri i sudije obučavaju svoje kolege iz Kine.\nGeneralni sekretar KSS održao je zanimljiv govor i poklonio gradonačelniku Šenjanga Đangu Junu dres našeg nacionalnog tima.\nPodsećanja radi, Srbija će na Svetskom prvenstvu u Kini igrati u Grupi D sa selekcijama Angole, Filipina i Italije. Mundobasket je na programu od 31. avgusta do 15. septembra.


Rešite se celulita I eApoteka\nGUAM® Stik Protiv Celulita 75 mL\nGUAM® Stik protiv celulita: jednostavan, praktičan preparat baziran na čuvenim GUAM® anticelulit kremama\nStik ima toplo-hladni efekat koji snažno stimuliše mikrocirkulaciju kože. Dok lako klizi po koži, njegova formula obezbeđuje brzu apsorpciju aktivnih supstanci, pa zahteva jako malo vremena za primenu.\nNeposredno nakon primene možete obući odeću.\nGUAM® Ulje Dren za Drenažu i Protiv Celulita 200 mL\nUlje koristi snagu omekšavanja i hranljivosti suncokretovog i maslinovog ulja, sa izuzetnim svojstvima algi u kombinaciji sa zelenim čajem. Posebno je namenjeno suvoj koži, koja je sklona zadržavanju tečnosti. Lagano je, ne masti i brzo se upija. Redovnim korišćenjem ovog proizvoda koža se učvršćuje i dobija na elastičnosti.


Nevesinje: Usvojen Nacrt budžeta za 2018. godinu - Moja Hercegovina\nPočetna / Nevesinje: Usvojen Nacrt budžeta za 2018. godinu\nNevesinje: Usvojen Nacrt budžeta za 2018. godinu\n08. 12. 2017. 19:37\nNEVESINJE – Na 12. redovnoj sjednici Skupštine opštine Nevesinje koja je održana danas usvojen je Nacrt budžeta opštine Nevesinje za 2018. godinu u iznosu od 8.313.613 maraka.\nBez sredstava iz kreditnog zaduženja budžet za narednu godinu je planiran u iznosu od 6.838.613 maraka.\nOdbornici skupštinske većine su Nacrt budžeta okarakterisali kao razvojni i socijalno pravedan. Smatraju da su ovim Nacrtom obuhvaćene potrebe svih korisnika i da niko nije zapostavljen. Odbornici iz skupštinske većine su pohvalili i saradnju opštine sa republičkim institucijama, kao i sa regionalnim privrednim firmama koji su, smatraju, kroz različite aktivnosti pomagali lokalnu zajednicu i punili njen budžet.\nOdbornici partija koje čine vlast su predložili i smanjenje plata funkcionerima kao jednu od mjera za uštedu sredstava.\nOpozicija je zamjerala što su u Nacrtu budžeta umanjena sredstva mjesnim zajednicama, premije za proizvođače mlijeka, dok “opozicionar iz redova skupštinske većine”, Darko Marić, kaže da je u budžetu planirano 200.000 maraka rashoda na lična primanja više nego u 2016. godini, što je, smatra, produkt novih zapošljavanja u opoštinskoj administraciji.\nIzvještaj o realizaciji budžeta Opštine Nevesinje za devet mjeseci 2017. godine izazvao je burne rasprave odbornika pozicije i opozicije. Zorka Umićević, v.d. načelnik Odjeljenja za finansije je rekla kako je došlo do povećanja prihoda od zakupa zemljišta, komunalne naknade, korištenja građevinskog zemljišta.\nOpozicioni odbornici ostali su pri stavu da je previše sredstava izdvojeno na stavkama poput troškova za mobilne telefone, rekonstrukcije kancelarije načelnika opštine, kao i da je kredit od četiri miliona previsoko zaduženje za Nevesinje.\nSa druge strane, odbornici iz stranaka koje čine skupštinsku većinu smatraju da je budžet za tekuću godinu razvojni što potvrđuje niz započetih i realizovanih investicija.\nNačelnik opštine Nevesinje,Milenko Avdalović, rekao je da je zadovoljan ostvarenjem budžeta i da je novost ta što je budžet transparentan i što se zna gdje je i na šta utrošena svaka marka.\n“Isplatili smo sve stipendije,potsticaje, vratili dugove za struju i vodu, očistili grad, nabavili nove kontejnere i sagradili Komunalni dom. Da sada odemo sa vlasti za nama ne bi ostala nijedna obaveza, a kad smo dolazili Opština je bila dužna Bogu i narodu”, rekao je Avdalović.\nDanas je poništena sporna odluka o rebalansu budžeta zbog koje je opozicija napustila prethodno zasjedanje.\nNa zahtjev odbornika opozicije da se predsjednik SO Momčilo Vukotić izvini jer je rekao “da lažu”, on je odbio rekavši da to nije rekao i da je u trenutku ponovljenog glasanja imao takvu informaciju.\n“Mogu da se izvinim samo zato što sam pojedinim odbornicima dopustio da izlaze i ulaze kada žele”, kaže on.\nNakon toga su odbornici opozicije zaključili da je prilikom prethodnog zasjedanja napravljen ozbiljan prekršaj i da skupštinska većina treba da “se uozbilji”, dok iz pozicije kažu da je povlačenje ove tačke dokaz odgovornosti.\nNovom odlukom je rebalans budžeta na zahtjev načelnika opštine vraćen u skupštinsku proceduru i usvojen glasovima skupštinske većine.\nKao i prethodno i ovo zasjedanje je počelo insistiranjem odbornika SDS-a Jovana Vasiljevića da se prestane kršiti zakon i da se nakon sedam mjeseci izaberu osobe koje će naslijediti vršioce dužnosti kojima je istekao mandat.\nIz Teritorijalne vatrogasne jedinice su najavili da bi mogli da, od Vlade Japana, dobiju terensko vozilo vrijedno 110.000 maraka.\nNa osnovu teksta Slalom po nevesinjskim trotoarima razvila se rasprava o čišćenju trotoara i neophodnosti kupovine malog vozila za čišćenje trotoara, a načelnik Avdalović je obećao da će opština da ga nabavi najkasnije do naredne zimske sezone.\nKonzorcijum koji čine kompanije China National Electric Engineering Co. Ltd (CNEEC) iz Kine i RIKO...\nBOLNICA NEVESINJE: Povlašteni ili srećni dobavljač medicinske opreme za zdravstvo Srpske\nKao i u većini drugih slučajeva opremanja bolnica i novih dijelova bolnica u Republici Srpskoj,...\nProslavljen Spasovdan – krsna slava hrama i opštine Nevesinje\nNEVESINJE - U Nevesinju je danas Svetom arhijerejskom liturgijom i slavskim obredima proslavljen Spasovdan -...


Arlov: Gradiška prva prihvatila da ugosti djecu sa Kosova i Metohije\nArlov je naveo da će Gradiška ugostiti 46 srpske djece dobi od 10 do 15 godina iz bratske opštine Zubin Potok.\n,,Vjerujem da ćemo do 28. februara, do kad je rok za prijave, dobiti saglasnost i ućešće mnogih lokalnih zajednica da ugoste srpsku djecu sa Kosova i Metohije i Gline sa Banije, da im uljepšaju početak ljetnih praznika, te da im pruže gostoprimstvo njihovi vršnjaci sa porodicama širom Srpske'', rekao je Arlov.\nOn je dodao da su u projektu već četiri godine, a biće i naredne godine djeca i mladi sa poteškoćama u razvoju u pratnji roditelja iz Udruženja roditelja "Podrži me" za koje se završava Dnevni centar u Kosovskoj Mitrovici "Podrži me-9.januar" zahvaljujući humanosti Republike Srpske i velikog broja škola i učenika.\nArlov je podsjetio da su početkom decembra poslali molbu svim lokalnim zajednicama Srpske da po mogućnosti učestvuju u 10. jubilarnom projektu dolaska djece sa Kosova i Metohije, a ove godine i iz Gline, u posjetu svojim vršnjacima širom Republike Srpske.\nOn je naveo da je ovo najmasovniji projekat u regionu koji je do sad ugostio u Srpskoj po sedam dana više od 5.000 srpske djece i oko 450 prosvjetnih radnika sa Kosmeta.\n,,Povezano je na hiljade porodica projektom u kojem su do sad učestvovale 33 lokalne zajednice Srpske i veliki broj osnovnih škola sa Kosova i Metohije i Republike Srpske'', rekao je Arlov, podsjećajući da projekat ima podršku najviših institucija i Ministarstva prosvjete i kulture Srpske.


Mihajlović očekuje pozitivnu ocenu misije MMF-a\nBeta\t 9. juna 2016. 11:20\nPotpredsednica Vlade Zorana Mihajlović izjavila je danas da očekuje da bude uspešna četvrta revizija tekućeg aranžmana Srbije sa Medjunarodnim monetarnim fondom jer postoji zajednički interes da reforme koje se sprovode budu efikasnije i brže.\nOna je novinarima rekla da je Vlada Srbije u prethodne dve godine pokazala da je spremna za reforme i da ima odredjene rezultate u tome.\nPrema njenim rečima, ne mogu svi planovi da budu u potpunosti realizovani jer se nekad dese neke objektivne okolnosti, kao što su prevremeni parlamentarni izbori.\n“Verujem da će racionalizacija javnog sektora biti realizovana”, rekla je Mihajlović i dodala da je važno da u narednom periodu prioritet bude reforma javnih preuduzeća, medju kojima su i Železnice Srbije gde je jedan deo reformi već uradjen.\n“Mislim da će i to biti uspešno jer je potrebno da se uradi za dobro ekonomije, a ne zbog zahteva MMF-a” istakla je Mihajlović.\nMisija MMF-a danas je u Beogradu počela razgovore povodom završetka četvrte revizije aranžmana sa Srbijom.


Uslovi Vlade RS neprihvatljivi EU – BiGportal.ba\nUslovi Vlade RS neprihvatljivi EU\nMinistar spoljnih poslova Bosne i Hercegovine Igor Crnadak sastao se sa komesarom za evropsku politiku susjedstva i pregovore o proširenju Johanesom Hanom, a glavna tema sastanka ministra Crnadka i komesara Hana bila je potpisivanje Ugovora o transportnoj zajednici.\nMinistar Crnadak je tokom razgovora istakao da transportna zajednica ima ogroman značaj za Bosnu i Hercegovinu i region, te da Bosna i Hercegovina ne želi da budu ugroženi projekti i grant sredstva predviđena za odobravanje Bosni i Hercegovini na Samitu u Trstu.\nOn je naglasio da je protivljenje Vlade Republike Srpske potpisivanju Ugovora nelogično, jer ako je transportna zajednica korisna za Srbiju i sve druge zemlje regiona, zašto ne bi bila korisna i za Republiku Srpsku.\nTokom razgovora, komesar Han je prenio ministru Crnadku da uslovi koje je postavila Vlada Republike Srpske, koji se odnose na izmjenu teksta Ugovora i na izdavanje garancija da transportna preduzeća neće imati pristup željeznicama u Bosni i Hercegovini nakon potpisivanja, nisu prihvatljivi za Evropsku uniju.\nMinistar Crnadak još jednom poziva Vladu Republike Srpske da prihvati transportnu zajednicu, jer bi njeno odbijanje vodilo Republiku Srpsku u izolaciju i nanijelo joj ogromnu finansijsku štetu.\nMinistar inostranih poslova Bosne i Hercegovine Igor Crnadak smatra da je kompromisno rješenje koje može dovesti do potpisivanja Ugovora danas u Trstu da, uz usvajanje teksta Ugovora o osnivanju transportne zajednice Savjet ministara Bosne i Hercegovine usvoji zaključak kojim se definiše da će ministri zaduženi za transport u Savjetu ministara Bosne i Hercegovine, Vladi Republike Srpske i Vladi Federacije Bosne i Hercegovine koordinisati i usaglašeno djelovati tokom implementacije Ugovora o transportnoj zajednici, u skladu sa ustavnim nadležnostima.\nOstali komentari izneseni u zaključcima Vlade Republike Srpske bi se uzeli u razmatranje naknadno.


Srpsko tužilaštvo pokrenulo postupak zbog ubistva Olivera Ivanovića - 16.01.2018, Sputnik Srbija\nSrpsko tužilaštvo pokrenulo postupak zbog ubistva Olivera Ivanovića\nSrpsko tužilaštvo za organizovani kriminal pokrenulo je predistražni postupak zbog ubistva Olivera Ivanovića. 16.01.2018, Sputnik Srbija\n15:25 16.01.2018 (Osveženo: 14:49 30.08.2021)\nSrpsko tužilaštvo za organizovani kriminal pokrenulo je predistražni postupak zbog ubistva Olivera Ivanovića.\nTužilaštvo je Ministarstvu unutrašnjih poslova Republike Srbije i Bezbednosno informativnoj agenciji podnelo zahtev za prikupljanje potrebnih obaveštenja u pravcu krivičnog dela terorizam, precizira se u saopštenju.\nIstovremeno je u toku dana Tužilaštvo održalo sastanak sa predstavnicima tih organa, dodaje se u saopštenju.\nPredsednik Srbije Aleksandar Vučić izjavio je ranije danas da je ubistvo Olivera Ivanovića za Srbiju teroristički čin i da će Tužilaštvo za organizovani kriminal pokrenuti predistražni postupak i dostaviti zahteve ostalim nadležnim organima, MUP-u, BIA i drugima.\nKako je rekao, na sednici Saveta za nacionalnu bezbednost je dogovoreno da se uputi pismo Euleksu i Unmiku „sa našim zahtevom da državni organi Srbije učestvuju u sprovođenju istrage na teritoriji Kosova i Metohije i to zato što smo uvereni da bi njihovo učešće značilo otkrivanje istine o ubistvu“.


Nemačka, Francuska i Španija: Priznaćemo Gvaida ukoliko Maduro ne raspiše izbore - Sputnjik Srbija\n13:10 26.01.2019 (osveženo 13:11 26.01.2019) Preuzmite kraći link\nTo su skoro istovremeno izjavili predsednik Francuske Emanuel Makron i premijer Španije Pedro Sančez, dok je nešto kasnije to saopšteno i iz kabineta nemačke kancelarke Angele Merkel.\nGvaido: Prevremeni izbori mogući u narednih šest meseci\n„Narod Venecuele mora da ima mogućnost da slobodno bira kako će izgledati njegova budućnost. Ako izbori ne budu raspisani u narednih osam dana, mi ćemo biti spremni da priznamo Gvaida kao predsednika Venecuele kako bi se pokrenuo politički proces“, napisao je Makron na Tviteru.\nU sredu su u Karakasu počeli masovni protesti protiv aktuelnog predsednika Venecuele. Predsednik Parlamenta Venecuele Huan Gvaido je istog dana proglasio sebe za privremenog šefa države.\nprevremeni izbori, priznavanje, Huan Gvaido, Pedro Sančez, Emanuel Makron, Nikolas Maduro, Španija, Nemačka, Venecuela, Francuska


8 маја, 2019 | Sreda\nKancelarija EU i Evropski dom pokreću kampanju „Pričajmo o ekonomiji“\nmaja Kancelarija Evropske unije na Kosovu i Evropski dom pokrenuli su treću dvogodišnju kampanju, koja se ovog puta fokusira na ekonomiju.\n„Pričajmo o ekonomiji“ je kampanja koju realizuje Evropski dom, a u toku narednih sedam nedelja sastojaće se od panela, debata, terenskih poseta i pomoći date mladima u vidu takmičenja za start-up preduzeća.\nU prostorijama firme „Gjirafa“ – jednog od najuspešnijih preduzeća na Kosovu, Natalija Apostolova – šefica Kancelarije EU na Kosovu i Specijalna predstavnica EU, nazvala je ekonomsku međupovezanost između EU i Kosova izuzetnom. Naglasila je da je svrha ove kampanje da nadahne generaciju preduzetnika na Kosovu.\nVjosa Beriša, vođa tima u Evropskom domu u Prištini, govorila je prisutnima o konkursu na koji mladi sa Kosova mogu da pošalju svoje predloge za nove firme i time stiču priliku za predstavljanje poslovnih ideja pred potencijalnim investitorima na zatvaranju kampanje.\nMergim Cahani, generalni direktor firme „Gjirafa“, rekao je da je srećan što Evropska unija mnogo ulaže na Kosovu u cilju unapređenja ekonomije u zemlji, što je ujedno glavni prioritet.\nGreta Kamberi, zaposlena u firmi, istakla je kako je „Gjirafa“ – koja je počela kao malo preduzećen a sada ima preko 80 zaposlenih sa punim radnim vremenom, primer koliko mnogo nove ideje i start-ap preduzeća mogu da pomognu privredi u celini.\nUmetnički i kulturni događaji EU: Koncert ‘Sve moje zvezde’\nEvropski dom, mesto na kojem se EU susreće sa građanima i njihovim vizijama


NATO odgovorio Porošenku | Skandalozno\nNATO odgovorio Porošenku: Žao nam je, već smo dovoljno prisutni u Crnom moru\nKerčki moreuz – foto: Google Maps / screenshot\nNakon što je ukrajinski predsednik Petro Porošenko pozvao članice NATO-a da pošalju ratne brodove u Azovsko more zbog povećanja napetosti u odnosima s Rusijom, Alijansa je danas saopštila da je već u velikoj meri prisutna u oblasti Crnog mora.\nPortparolka NATO-a Oana Lungesku rekla je da brodovi Alijanse rutinski patroliraju i izvode vežbe u Crnom moru, ističući da su njihovi brodovi tamo proveli 120 dana ove godine, u odnosu na 80 dana 2017.\nOana Lugansku je rekla da je nekoliko NATO saveznika izvelo vazdušne i izviđačke letove u tom regionu, ističući da članice Alijanse — Bugarska, Rumunija i Turska — izlaze na Crno more i imaju sopstvenu vojnu opremu koja je tamo raspoređena, preneo je AP.\n„NATO-a već ima dosta u Crnom moru, i nastavićemo da procenjujemo naše prisustvo u tom regionu“, rekla je ona.\nUkrajinski predsednik Petro Porešenko ranije je, u danas objavljenom intervjuu za nemački „Bild“ i medijsku grupu „Funke“, rekao je da se nada da su NATO zemlje „sada spremne da premeste brodove u Azovsko more kako bi pomogle Ukrajini i osigurale bezbednost“.\nBudite prvi sa komentarom na članku "NATO odgovorio Porošenku: Žao nam je, već smo dovoljno prisutni u Crnom moru"


Sporenje stranaka u CG: Ko pokušava da utiče na izbore?\nZamjenik pomoćnika američkog državnog sekretara Hojt Brajan Ji izrazio je u zabrinutost zbog navoda da Rusija pokušava da utiče na crnogorske izbore i rekao da vjeruje da vlast, opozicija, civilno društvo i mediji mogu da rasvijetle pitanja finansiranja kampanje.\n„Definitivno vidimo da Rusija želi da ojača svoje interese u regionu, naravno, i u Crnoj Gori“, rekao je Ji i dodao da je bitno, bilo da je u pitanju njegova zemlja, Rusija ili neka druga, da svoje interese promoviše na transparentan i zakonit način.\nOn je, u intervjuu dnevniku Dan, rekao da sve zemlje ulažu napore da ojačaju svoje interese na međunarodnom planu.\n„Naravno, zabrinuti smo zbog navoda da Rusija pokušava da utiče na izbore ovdje, i u drugim zemljama, na način koji nije dovoljno transparentan i nije potpuno zakonit“, rekao je američki zvaničnik.\nHojt Ji je rekao da se nada da će „ljudi pokrenuti pitanja finansiranja kampanja da li strane vlade finansiraju opozicione partije ili partije vladajuće koalicije“, te da „ljudi imaju pravo da znaju odakle dolazi novac i koji motivi stoje iza tog novca“.\n„Sve u svemu, vjerujemo da vlast, opozicija, civilno društvo i mediji mogu da rasvijetle ta pitanja, ako su odgovorni i ozbiljni u bavljenju pitanjem finansiranja kampanja“, rekao je i dodao da je jedan od najboljih načina da se obezbijede fer izbori da građani masovno iskoriste svoje demokratsko pravo da glasaju.\nAmerički zvaničnik je naglasio da su američka vrata otvorena za sve stranke koje žele dijalog, te da SAD nema namjeru da se miješaju u formiranje sadašnje ili postizborne vlade.\nOn je odbacio kao neosnovane tvrdnje dijela opozicije da se Vašington miješa u unutrašnje stvari Crne Gore, uključujući i njene izbore, te ocijenio da će o načinu glasanja o pristupanju Crne Gore NATO-u odlučivati sljedeća vlada.\nHojtova posjeta podijelila opoziciju\nPosjeta američkog zvaničnika Crnoj Gori izazvala je pravi verbalni rat između najznačajnijih opozicionih partija, koje se u završnici kampanje međusobno sumnjiče da će nakon izbora poslužiti za spas DPS-a i premijera Mila Đukanovića.\nNakon susreta sa premijerom Đukanovićem i ostalim zvaničnicima zemlje, prema pisanju Vijesti, Ji se juče sastao sa liderima koalicije Ključ, Socijaldemokratske partije i jedne manjinske stranke, sa kojima je razgovarao prema pisanju dnevnika Vijesti o situaciji u zemlji i predstojećim izborima.\nVijesti prenose, pozivajući se na neimenovanog učesnika sastanka, da je Hojt Ji pohvalio saradnju opozicionih stranaka sa vlastima u vladi „izbornog povjerenja“, navodeći tu saradnju kao dobar primjer za region u kome se države suočavaju sa sličnim problemima kada je u pitanju dijalog vlasti i opozicije.\nDemokratski front, najoštriji oponent crnogorskom članstvu u NATO, optužio je kolege iz opozicije da žele da budu dio marionetske vlade SAD, koja će obezbijediti imunitet Đukanoviću od krivično pravnog progona i zapljene opljačkane narodne imovine, te glasanje o članstvu u NATO u skupštini.\n"Lideri Ključa i SDP-a su već počeli pregovore sa predstavnicima Stejt Departmenta o koaliciji sa DPS", napisao je jedan od lidera DF, Nebojša Medojević, na svom Fejbuk profilu. "Oni nisu opozicija, već eksponenti američke vlade. Zato im ne treba dati nijedan glas"\nDanas je ta koalicija pozvala američku ambasadorku u Podgorici, Margaret En Ueharu, da objavi transkripte sastanka Hojta Jia i dijela opozicije, jer u tom savezu "osnovano sumnjaju" da taj sastanak ima uticaj na unutrašnju političku scenu i formiranje buduće vlade.\nLider tog saveza, Nebojsa Medojević, poručio je sa konferencije za štampu DF-a organizovane ispred američke ambasade da bi, ako se na sastanku razgovaralo o političkim koalicijama i formiranju vlade, to bilo direktno miješanje jedne strane države u unutrašnje političke procese.\nIz koalicije Ključ odgovorili su DF-u kontraoptužbama da DF "objektivno pomaže DPS-u" i pozvali taj savez da potpiše deklaraciju da poslije 16. oktobra neće ulaziti u aranžmane sa DPS. Lideri Ključa potpisali su u aprilu izjavu kojom su se obavezali pred crnogorskom javnošću da nakon izbora neće praviti koaliciju sa DPS.\n"Ako već iz DF-a rade to što rade, a objektivno pomažu DPS, onda bi bio red da i oni potpišu istu deklaraciju kako bi otklonili sve sumnje", rekao je portparol Ključa Nedjeljko Rudović.\nĐukanović: Partnerstvo sa SAD i nakon izbora\nAmerički zvaničnik sastao se u Podgorici sa crnogorskim zvaničnicima, kojima je čestitao na implementaciji Sporazuma o stvaranju uslova za slobodne i fer izbore, koji se, kako je rekao, pokazao kao dobar potez i za državu i za region.\n„Bez obzira na ishod izbora, to je dobra poruka crnogorskom društvu“, rekao je Hojt Ji, koji je pozdravio napredak Podgorice u oblasti vladavine prava, i ohrabrio vladu da nastavi sa podrškom tužilaštvu i nadležnim institucijama.\nCrnogorski premijer Milo Đukanović sa zamjenikom pomoćnika američkog državnog sekretara Hojtom Brajanom Jiem (gov.me)\nOn je, kako se navodi u saopštenju vlade nakon sastanka sa premijerom Đukanovićem, posebno apostrofirao dalji razvoj partnerskih odnosa između Crne Gore i SAD.\nCrnogorski premijer Milo Đukanović izrazio je zahvalnost Vašingtonu na „kontinuiranoj pažnji i podršci Crnoj Gori, koja je od presudnog značaja za stabilnost, evropski i evroatlanski put naše zemlje i regiona“.\nĐukanović je istakao da SAD u Crnoj Gori uvijek imaju iskrenog i pouzdanog partnera, na kojeg mogu računati i nakon parlamentarnih izbora 16. oktobra.\nKomersant: Moskva podržala DF\nNa sinoćnjoj promociji DPS-a u Budvi, crnogorski premijer Milo Đukanović još jednom je optužio DF da ima sponzorstvo Rusije:\n"Oni su svim onim što su do sada radili, pokazali da ne vole Crnu Goru, da ne vjeruju Crnoj Gori i da žele da Crnu Goru, kao tuđu prćiju predaju na upravljanje nekom drugom centru. Sa istom pasioniranošću sa kojom su to radili okrenuti Beogradu, sada to rade prema drugim, još moćnijim međunarodnim centrima. A naša poruka je: Crna Gora nije na prodaju, Crna Gora ne može biti data pod zakup, niti na kamatu", poručio je Đukanović.\nĐukanovićev zamjenik, inače potpredsjednik Vlade Duško Marković bio je jasniji:\nCrnogorski mediji prenijeli su pisanje ruskog lista Komersant koji je objavio da je “na predstojećim parlamentarnim izborima u Crnoj Gori, Moskva podržala stranku Demokratski front i založila se za stvaranje nove vladajuće koalicije”\nList piše da su i vlast i opozicija u Crnoj Gori predstojeće izbore nazvali sudbonosnim, da vlast govori o izboru između Evrope i balkanskog ćorsokaka i da radikalni protivnici iz DF-a prijete "Oktobarskom revolucijom na crnogorski način".\n"Moskva, koja se do nedavno trudila da održava veze sa svim političkim snagama u Crnoj Gori, sada je jednoznačno podržala opoziciju", piše Komersant.


Mladić iz Beograda uzbudio se na pitanje o kraju GOT-a pa postao hit na Fejsu - BIGportal.ba\n22 Maja, 2019 0170\nBEOGRADSKA redakcija N1 televizije cijelu emisiju u ponedjeljak posvetila je analizi “Igre prijestola”, koja je završila s emitovanjem nakon osam sezona. Tokom emisije imali su i kratku anketu, u kojoj su slučajne prolaznike ispitivali o seriji, a jedna reakcija postala je hit na društvenim mrežama.\nNaravno, novinare je najviše zanimalo šta ljudi misle o završetku serije, koji je izazvao različite reakcije na društvenim mrežama. Razvojem situacije u posljednjoj sezoni mnogi su bili nezadovoljni (pokrenuta je i peticija), a reakcija jednog mladića s beogradskih ulica posebno se izdvojila.\n“Ne mogu da verujem da su to tako uništili”, ponavljao je vidno uzrujani mladić, dodavši više puta kako su autori serije sve uništili. Njegova reakcija počinje na snimci oko 30:30.\nDrecun: Usklađene provokacije Albanaca o pripajanju Preševa Kosovu


GRAZIA Srbija - moda, lepota, lifestyle, horoskop... - Megan Markl ima tajni Instagram profil\nU FOKUSU / U fokusu / Megan Markl ima tajni Instagram profil\nKao što znate, Megan Markl je u svom prethodnom životu, pre nego što je postala supruga princa Harija, aktivno koristila društvene mreže. Međutim, statusna promena je prisilila da deaktivira prilično popularan Instagram profil. To se desilo pre godinu dana, u januaru 2018. godine, ali kako se sada ispostavilo, Megan je sve vreme imala još jedan, tajni profil na društvenoj mreži – kako bi gledala objave prijatelja i bila obaveštena o dešavanjima na mrežama.\nPrema insajderima profil nije „živeo“ dugo. Uoči Božića bilo je neophodno zatvoriti i taj profil. Razlog - uvredljivi komentari o Megan Markl, kao i generalno negativna informativna pozadina, koja je loše uticala na vojvotkinju. „Neko joj je počeo pisati raznorazne bezobrazne stvari, štaviše, Megan je redovno nailazila na publikacije o njoj i sve vrste neugodnih komentara. Na kraju je ugasila i ovaj profil kako bi zaštitila svoju psihu".\nPodsetite se da kraljevski protokol zabranjuje članovima porodice da koriste društvene mreže. Izuzetak su princeze Beatris i Evgenija. Ostalim instagram profilima članova monarhije, kao i zvaničnim profilima Kensingtonske palate na Instagramu i Twitteru upravljaju posebno angažovani ljudi.


Srbe u Klečki klali i kosom\nSrbe u Klečki klali i kosom\nMeđunarodni forenzičari otkrili su tokom 2009. i 2010. godine dve masovne grobnice na mestu nekadašnjeg kampa OVK – Klečka, u kojima su, kako „Vesti“ otkrivaju, pronađena petorica pripadnika srpske vojske i dva policajca stradala tokom sukoba 1998. i 1999. godine.\nForenzičar Sisili Kroper, izjavila je pre nekoliko dana, na suđenju grupi bivših pripadnika OVK na čelu sa Fatmirom Ljimajom, da su iskopavanja ove dve grobnice pokretana u dva navrata 2009. godine, ali da tokom prvog iskopavanja nije pronađeno ništa.\n“Na zahtev tužioca Mauricija Salustra istraga je nastavljena, pa su tela otkrivena godinu dana kasnije. Tela su bila pobacana u raku jedno preko drugog”, navela je Kroperova i dodala da je u grobnici pronađena i jedna alatka čije poreklo ili namenu nije želela da komentariše.\nMeđutim, kako “Vesti” saznaju, u pitanju je kosa kojom su zarobljeni najpre surovo mučeni, a na kraju, dvojica pripadnika srpskih oružanih snaga i zaklani.\n– U jednoj jami je pronađeno pet tela, nestalih pripadnika Vojske Jugoslavije. Njima su ruke bile vezane žicom na leđima, a reobdukcioni nalazi su utvrdili da su povrede nanete projektilima ispaljenim iz ručnog vatrenog oružja, dok su dva tela zaklana – navodi izvor “Vesti” blizak istrazi u Prištini i dodaje da je reč o zločinima koji su počinili pripadnici 121. brigade OVK pod komandom Fatmira Ljimaja.\nKada je reč o žrtvama, prema našim saznanjima, reč je o petorici pripadnika Vojske Jugoslavije i dvojici službenika MUP Srbije, starosti između 25 i 65 godina života. Sva tela su u međuvremenu identifikovana, a posmrtni ostaci predati porodicama.\nDa podsetimo, Fatmir Ljimaj, Naser Krasnići, Naser Šalja i Nedžmi Krasnići su optuženi za ratni zločin protiv civila tokom rata na Kosovu 1999. godine. Optužnica ih tereti za ubistva, mučenje i ugrožavanje zdravlja albanskih i srpskih civila sa Kosova i ratnih zarobljenika. Prethodno, Ljimaj je oslobođen u Haškom tribunalu zbog nedostatka dokaza.\nNaime, jedan od ključnih svedoka Agim Zokaj, komandant logora OVK u Klečki, tokom rata je vodio dnevnik, a u Haškom tribunalu je uživao maksimalne mere zaštite i bio zaveden kao Dosije X. Ipak, septembra 2011. godine je pronađen mrtav u parku u Duizburgu. Taj dnevnik je sada jedan od dokaza u procesu koji se protiv Ljimaja vodi u Prištini na osnovu koga su i pronađene ove masovne grobnice.


Besplatni softverski alati – ICR\n– Jedini način da se Srbija razvija kao informaciono društvo jeste da osnovni softverski alati budu dostupni svima, a oni su sada prevedeni na srpski jezik, na ćirilicu i latinicu i mogu se besplatno preuzeti sa web stranice Ministarstva telekomunikacija www.mtid.sr.gov.yu, izjavila 25. marta 2008. godine ministarka Aleksandra Smiljanić u Privrednoj komori Srbije.\nSmiljanićeva je, otvarajući skup na kome su prezentovani projekti lokalizacije besplatnog softvera – OpenOffice.org, „Mozilla Firefox“ i „Mozilla Thunderbird|“, kao i lokalizacije „Fedor“ operativnog sistema, kazala da su projekte realizovale različite ekipe sa fakulteta Beogradskog i Niškog univerziteta, a finasiralo ih je Ministarstvo za telekomunikacije i informatičko društvo.\nMilenko Cvetinović, državni sekretar u Ministarstvu za telekomunikacije i informatičko društvo, istakao je da Srbija sada ima legalan i besplatan softver na srpskom jeziku, i dodao da su „softveri za desktop aplikacije“ namenjeni građanima, malim firmama, školama i državnim institucijama.\n– Da bi naša intelektualna svojina bila cenjena i zaštićena u svetu, moramo da štitimo i tuđu, što znači da svako ko hoće da koristi komercijalne softvere, treba da ih i plati – kazao je Cvetinović.\nLokalizaciju paketa OpenOffice.org realizovala je ekipa Matematičkog fakulteta iz Beograda, lokalizaciju softverskih proizvoda „Mozilla Firefox“ i „Mozilla Thunderbird“ Elektronski fakultet u Nišu, a srpsku verziju operativnog sistema „Fedra“ uradilo je Fakultet organizacionih nauka u Beogradu.\nTagged MINISTARSTVO TELEKOMUNKACIJA


NOVINARI OSTALI NEMI, KOKEZA IH MOLIO SAMO JEDNO: Predsednik FSS-a otkrio koja je sudbina Krstajića!\nSlaviša Kokeza, Foto: Starsport©\nBilo je zabranjeno postavljanje pitanja\nČelnici FSS zamolili sedmu silu da pomogne Orlovima\nObjavljeno: 09.06.2019. 14:02h\nPredsednik Fudbalskog saveza Srbije Slaviša Kokeza održao je konferenciju za medije u Sportskom centru FSS u Staroj Pazovi. Preciznije, pripadnici „sedme sile“ imali su priliku da čuju Kokezin monolog о brodolomu u Ukrajini, bez prilike da postavljaju pitanja.\nKRSTAJIĆ RADI FENOMENALNO: Izjava Darka Kovačevića zbog koje mu se smeje cela Srbija!\nTVITER GORI OD PROZIVKI ZA KRSTAJIĆA: Ovakvi komentari se ne pamte, reprezentacija na stubu srama posle debakla!\nSlaviša KokezaFSSMladen KrstajićFudbalska reprezentacija ŠrbijeMarko Pantelićmediji


U kovid ambulantama u Nišu 80 odsto pacijenata mlađih od 40 godina - juGmedia\n„Neće da poslušaju savete, i dalje se u kafiće i šetnju ide bez maske i držanja distance. Ljudi i dalje ne shvataju koliko je maska važna stvar, a sada mogu da stave i naočare za sunce i da budu bezbedni kada izađu iz kuće“, izjavio je Jerkan.\nOn je rekao da je u kovid ambulantama u Nišu juče pregledano 456 građana, prekjuče 490, a pre tri dana 570.\n„Juče smo imali pad broj pacijenata i od jutros su manje gužve u ambulantama, što nam daje neku nadu da će situacija biti bolja narednih dana. Međutim, ne smemo da se opustimo, pored Doma zdravlja postavljamo šator sa pet ordinacija, kako bi bili spremni za 700, 800 ili 1.000 pregleda dnevno“, rekao je Jerkan.\n„Juče smo obavili 120 rendgenskih snimaka, a od tog broja 56 su bili pacijenti sa zapaljenjem pluća. U prvom piku epidemije toga nije bilo“, rekao je direktor niškog Doma zdravlja.\nPrema njegovim rečima, u kovid ambulantama se od juče obavljaju testiranja PCR testovima, kojih, kako je dodao, Dom zdravlja ima sada sasvim dovoljno.\n„Testiranja se obavljaju od sedam do 10 časova, a rezultati testiranja biće gotovi u roku od 18 do 24 časa“, kazao je Jerkan i dodao da su jutros za tri sata testirali 34 pacijenta.


TV Banat / VRŠAC UNAPREĐUJE POLOŽAJ MARGINALIZOVANIH GRUPA\n14:30 PETAK, 29. 03. 2019. - 14:30 Autor: Marija Trišić\nMobilni tim za uključivanje Roma i Romkinja Grada Vršča formiran je pre šest meseci, i u svom sastavu ima predstavnike svih institucija i resora značajnih za njihovu integraciju. Računar i vozilo koje su dobili od Stalne konferencije gradova i opština, kroz donaciju EU, olakšaće im rad, jer su članovi tima barem dvaput nedeljno, a romski koordinator svakodnevno na terenu.\nTv Banat - Alisa Šajn\n„Naš zadatak u suštini i jesu terenske posete, ukazivanje na probleme sa kojima se Romi susreću, i naše zajedničko rešavanje. S obzirom na to da terenske posete obavljamo i po selima koja pripadaju gradu, ovo pomaže i pospešuje naše kretanje ka tim naseljima“, objašnjava romska koordinatorka grada Vršca Alisa Šajn.\nPredstavnice Nacionalnog saveta romske nacionalne manjine koje su posetile Vršac, pohvalile su ovakav pristup.\nTv Banat - Jelena Jovanović\n„Jer je to nešto što je suštinski i najvažnije: da znamo iz kakvog su miljea Romi, gde žive, kakva je obrazovna struktura, kakva je infrastruktura u romskim naseljima. Tako da sve ono što je sada pokrenuo Grad Vršac, poikazuje jedan pozitivan primer kako lokalne samouprave treba da rade“, ističe je Jelena Jovanović, poslanik u Skupštini APV i članica Nacionalnog saveta romske nacionalne manjine u Srbiji.\nTv Banat -Pava Novakov Čabrilovski\n„U poslednjih par godina vidljivi su rezultati u poboljšanju položaja Roma. Grad Vršac spada među gradove koji su pokazali dobru volju, i ovo su pravi koraci za brže i efikasnije rešavanje problema u romskoj zajednici“, dodaje Pava Novakov Čabrilovski, predsednica Izvršnog odbora Nacionalnog saveta romske nacionalne manjine u Srbiji.\nAktivnosti predviđene lokalnim akcionim planom se nastavljaju: u je Vršcu održan i sastanak vezan za infrastrukturna rešenja u romskim naseljima:\n„Mi imamo već neka idejna rešenja, imamo urađene i neke projekte, pronašli smo parcelu za eventualno neke nove izgradnje ili za preseljenje nekih stambenih objekata, ali ćemo sačekati sa time, jer želimo da privučemo mnogo više sredstava od stranih fondova“, kaže Tatjana Nikolić, članica gradskog veća vršca zadužena za resor zdravstva i socijalne zaštite.\nDa brine o svim građanima, Grad je potvrdio i novinama u Uslužnom centru Gradske uprave. Tamo se od danas nalazi i Indukcioni sistem za modifikaciju govora za osobe sa oštećenom sluhom, kao i Informator na Brajevom pismu namenjen slepim posetiocima, što će im olakšati pristup uslugama i ostvarivanje prava.


Predstavljanje platforme za elektronske peticije – „Glas građana“ – OGP\nPredstavljanje platforme za elektronske peticije – „Glas građana“\nVlada Crne Gore i Program Ujedinjenih nacija za razvoj (UNDP) u Crnoj Gori organizuju u utorak, 9. oktobra 2012. godine, prezentaciju portala za elektronske peticije – „Glas građana“, čiji je cilj pružanje mogućnosti građanima Crne Gore da utiču na kreiranje javnih politika, kroz podnošenje peticija Vladi o pitanjima iz njene ustavne nadlešnosti.\nNa prezentaciji će uvodna izlaganja imati predsjednik Vlade Crne Gore Igor Lukšić i stalni koordinator Sistema UN i stalni predstavnik UNDP u Crnoj Gori Rastislav Vrbenski, nakon čega će uslijediti praktična prezentacija Portala.\nPlatforma „Glas građana“ omogućiće građanima da podnose peticije Vladi i na taj način predlažu konkretne akcije u vezi sa pitanjima koja oni smatraju važnima za društvo. Sve elektronske peticije građana koje dobiju najmanje 6.000 potpisa putem portala „Glas građana“, biće pretočene u formalne inicijative i razmatrane na sjednici Vlade Crne Gore.\nProjekat „Glas građana“ dio je multilateralne inicijative za Partnerstvo otvorenih vlada (eng. Open Government Partnership – OGP), čija je misija da obezbijedi konkretnu posvećenost vlada unapređenju transparentnosti, osnaživanju uloge javnosti u procesu kreiranja politika, borbi protiv korupcije i afirmaciji upotrebe novih tehnologija, u cilju jačanja upravljanja kroz saradnju između vlada i građana. Crna Gora je postala članica ove inicijative nakon što je Vlada Crne Gore usvojila Akcioni plan i predstavila ga na prvoj godišnjoj konferenciji Partnerstva, održanoj u aprilu 2012. godine u Brazilu.\nPrezentacija će se održati u Press centru Vlade Crne Gore, u 10.30 sati.\nAkreditacije za praćenje prezentacije treba izvršiti kod Biroa za odnose s javnošću, na tel. 482 – 848 ili putem e-maila biro@gov.me\nPredstavljena platforma za elektronske peticije „Glas građana“


Navilji gradska oblast u Milanu - KASADOO\nNavigli je naziv za deo grada gde dva rečna kanala teku jedan pored drugog i susreću se na jednom mestu. Samo ime u prevodu sa italijanskog jezika znači “rečni kanali”. Današnji izgled Naviljija je samo deo koji je ostao od velike mreže kanala koji su se nekada koristili za navodnjavanje, snabdevanje grada vodom i kao magistrale za prevoz robe i ljudi.\nDanas je ova urbana oblast najpoznatija po noćnim izlascima. Na Naviljiju je smešten veliki broj barova, zgusnutih jedan pored drugog, koji nude poznati milanski aperitivo. Svake večeri, a naročito vikendom i naročito na obali Naviljo Grande, se okupljaju mladi ljudi koji uz piće uživaju u dugim razgovorima sa prijateljima i kolegama. Ovo je savršeno mesto koje nudi iskustvo“iz prve ruke” o milanskoj gradskoj kulturi i duhu.\nOvi kanali su se koristili za transport mermera koji je bio neophodan za gradnju Duomo katedrale.\nDva kanala koja predstavljaju Navigli oblast su: Naviglio Grande (Veliki kanal) i Naviglio Pavese (Pavia kanal).\nKroz kanal Naviglio Grande se nekada odvijao saobraćaj od oko 8.300 brodova koji su prenosili oko 350.000 tona godišnje.\nZbog učestalog bomardovanja u Drugom svetskom ratu, saobraćaj na kanalima je ponovo doživeo svoj vrhunac time što je dozvoljen prenos hrane kanalima u i izvan grada.


"Opozicija da izađe iz kabineta i razgovara sa građanima"\n„Opozicija da izađe iz kabineta i razgovara sa građanima“\nPolitika Autor:Tanjug11. dec. 202021:16\nGeneralni sekretar Narodne stranke Stefan Jovanović izjavio je danas da bi opozicija trebalo da razgovara sa građanima širom Srbije i da im ponudi rešenje za njihove svakodnevne probleme, jer je narodu "dosta kabinetskih razgovora o tome ko će s kim na izbore i kako".\nAleksić: Narodna stranka i SSP su na istoj strani\nJeremić: Budžet rasipnički, vlast guši male privrednike\n11. dec. 2020 21\n„Građane muči kako da prežive i spoje kraj sa krajem, kako da pošalju decu u školu i obezbede im doručak“, rekao je Jovanović televiziji N1, a saopštila Narodna stranka.\nJovanović je dodao da funkcioneri Narodne stranke, svakodnevno razgovaraju o tome sa građanima širom Srbije istakao da „problemi građana neće biti rešeni samo tako što će opozicija gostovati na Radio-televiziji Srbije“, što jeste veoma važno, ali je neophodno i razgovarati sa građanima širom zemlje.\nOn se nada i da će biti postignuto, kako kaže, puno jedinstvo opozicije u nastupu u dijalogu sa vlašću o izbornim uslovima uz posredovanje Evropske unije i to onih koji su bolje uslove tražili i za izbore 21. juna.\nJovanović je istakao da je za opoziciju važno da se kreće na dva koloseka – dijalog o izbornim uslovima i priprema za izbore, jer se ne može čekati kraj dijaloga da bi se tek onda krenulo u pripreme.\nnarodna strankaOpozicijaStefan Jovanović


Merkel: Sve za auto-industriju - Ekonomske Vesti\nMerkel: Sve za auto-industriju\n4. sep. 2017 4. sep. 2017 Andrija Matić 0 Comments Angela Merkel, automobilska industrija, dizel, izbori, Nemačka, parlamentarni izbori u Nemačkoj\nAutomobilska industrija zapošljava milione Nemaca i današnji susret nemačke kancelarke Angele Merkel sa 30 predstavnika pokrajina i gradova namenjen je sprečavanju daljih zabrana dizel automobila u centralnim delovima nemačkih gradova.\nKako kancelarki na pamet ne pada da traži slabljenje ekoloških propisa, na današnjem sastanku ona će predložiti da se količina po zdravlje opasnog gasa smanji prebacivanjem autobusa u javnom prevozu i kamiona za odvoženje smeća na motore s manje štetnim pogonom, poboljšanhe gradskog saobraćaja i stvaranje boljih uslova za prevoz biciklom.\nNa prethodnom sastanku s predstavnicima automobilske industrije, dogovoreno je da za napred navedene svrhe savezna država obezbedi 250 miliona evra a isto toliko proizvodjači automobila. Danas bi trebalo da se dogovori povećanje te sume – nesumnjivo i u predizborne svrhe.\nNa prethodnom sastanku, predstavnici automobilske industrije nisu se složili da investiraju u unapredjenje dizel motora.\nTokom sinoćnjeg TV duela kandidati za sledećeg kancelara Nemačke Angela Merkel i Martin Šulc složili su se: „trebaće nam još decenijama motori sa unutrašnjim sagorevanjem“.\nNemačka opozicija ocenila je današnji sastanak kao šou koji neće dati nikakve rezultate.\n← Doprinos Kejt Midlton demografiji: Princeza čeka treće dete\nKina zabranila bitkoin →\nVesti o cepanju Fijata se umnožavaju, gde će Kragujevac?\nProizvodnja automobila u Rusiji smanjena za 20,3 odsto\n15. dec. 2014 Andrija Matić Komentari su isključeni na Proizvodnja automobila u Rusiji smanjena za 20,3 odsto